title: Kommissionens gennemførelsesforordning (EU) 2020/639 af 12. maj 2020 om ændring af gennemførelsesforordning (EU) 2019/947 for så vidt angår standardscenarier for operationer, der udføres i eller uden for synsvidde (EØS-relevant tekst)

text:
                  13.5.2020

                  DA

                  Den Europæiske Unions Tidende

                  L 150/1

         KOMMISSIONENS GENNEMFØRELSESFORORDNING (EU) 2020/639
         af 12. maj 2020
         om ændring af gennemførelsesforordning (EU) 2019/947 for så vidt angår standardscenarier for operationer, der udføres i eller uden for synsvidde
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 57, og
         ud fra følgende betragtninger:

                     (1)

                     I henhold til Kommissionens gennemførelsesforordning (EU) 2019/947 (2) skal et ubemandet luftfartøjssystem (UAS) overholde de operationelle begrænsninger, som er fastsat i operationstilladelser eller i et standardscenario, der er fastsat ved nævnte forordning.

                     (2)

                     På grundlag af medlemsstaternes erfaringer har Den Europæiske Unions Luftfartssikkerhedsagentur (EASA) opstillet to standardscenarier for operationerne.

                     (3)

                     Standardscenario 1 (»STS-01«) omfatter operationer udført inden for synsvidde (»VLOS«) i en maksimal højde på 120 m over et kontrolleret område på land i et befolket miljø med anvendelse af et CE-mærket UAS i klasse C5.

                     (4)

                     Standardscenario 2 (»STS-02«) omfatter operationer, der kan udføres uden for synsvidde (»BVLOS«), med ubemandede luftfartøjer i en afstand af højst 2 km fra fjernpiloten med tilstedeværelse af luftrumsobservatører, i en maksimal højde af 120 m over et kontrolleret område på land i et tyndt befolket miljø med anvendelse af et CE-mærket UAS i klasse C6.

                     (5)

                     Gennemførelsesforordning (EU) 2019/947 bør derfor ændres med henblik på at indføje disse standardscenarier.

                     (6)

                     I områder, hvor sandsynligheden for at møde bemandede luftfartøjer ikke er lav, må medlemsstaterne oprette geografiske zoner, hvori UAS-operatører ikke må foretage operationer i henhold til standardscenarier.

                     (7)

                     Der bør indføres et krav om, at fjernpiloter skal bestå teoriprøven med et bestemt minimum af den højst opnåelige pointsum.

                     (8)

                     For at forbedre synligheden af ubemandede luftfartøjer, der flyves om natten, og navnlig gøre det let for en person på jorden at skelne det ubemandede luftfartøj fra et bemandet luftfartøj, bør et grønt blinkende lys aktiveres på det ubemandede luftfartøj.

                     (9)

                     Der bør gælde veldefinerede regler for praktisk uddannelse og vurdering af fjernpiloter, der opererer i henhold til et standardscenario. Denne uddannelse og vurdering bør udføres af en enhed, der er anerkendt af den kompetente myndighed, eller af en UAS-operatør i overensstemmelse med de krav, der er fastsat ved denne forordning.

                     (10)

                     Foretager en indehaver af et operatørcertifikat for lette UAS'er (LUC) grænseoverskridende operationer eller operationer uden for registreringsmedlemsstaterne, bør den medlemsstat, hvori operationen finder sted, modtage oplysninger om det eller de steder, hvor operationen påtænkes foretaget.

                     (11)

                     EASA har udarbejdet udkast til gennemførelsesbestemmelser og forelagt dem i sin udtalelse nr. 05/2019 (3) i henhold til artikel 75, stk. 2, litra b) og c), og artikel 76, stk. 1, i forordning (EU) 2018/1139.

                     (12)

                     Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 127 i forordning (EU) 2018/1139 —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) 2019/947
            I gennemførelsesforordning (EU) 2019/947 foretages følgende ændringer:

                        1)

                        I artikel 2 tilføjes følgende nr. 24)-34):

                                    »24)

                                    »observatør for ubemandede luftfartøjer«: en person, der er positioneret parallelt med fjernpiloten, og som gennem visuel observation af det ubemandede luftfartøj bistår fjernpiloten med at holde det ubemandede luftfartøj i VLOS og udføre flyvningen sikkert

                                    25)

                                    »luftrumsobservatør«: en person, der bistår fjernpiloten ved at foretage en simpel afsøgning med det blotte øje af det luftrum, hvori det ubemandede luftfartøj opererer, for at opdage potentielle farer i luften

                                    26)

                                    »fjernbetjeningsenhed (CU)«: udstyr eller udstyrssystem til fjernkontrol af ube- mandede luftfartøjer som defineret i artikel 3, nr. 32), i forordning (EU) 2018/1139, som støtter kontrollen med eller overvågningen af det ubemandede luftfartøj i enhver fase af flyvningen, bortset fra infrastruktur til støtte for C2 (kommando og kontrol) link-service

                                    27)

                                    »C2 link-service« (kommando- og kontrolforbindelsestjeneste): en kommunikationstjeneste, som leveres af en tredjepart, og med hvilken der tilvejebringes kommando og kontrol mellem det ubemandede luftfartøj og fjernbetjeningsenheden

                                    28)

                                    »flyvegeografi«: det rumligt og tidsmæssigt afgrænsede luftrumsudsnit, hvori UAS-operatøren påtænker at udføre operationen i henhold til de normale procedurer, der er beskrevet i bilagets tillæg 5, punkt 6), litra c)

                                    29)

                                    »flyvegeografisk område«: flyvegeografiens projektion på jordens overflade

                                    30)

                                    »beredskabsudsnit«: luftrumsudsnittet uden for flyvegeografien, hvis der anvendes beredskabsprocedurer som beskrevet i bilagets tillæg 5, punkt 6), litra d)

                                    31)

                                    »beredskabsområde«: beredskabsudsnittets projektion på jordens overflade

                                    32)

                                    »operationelt udsnit«: kombinationen af flyvegeografien og beredskabsudsnittet

                                    33)

                                    »bufferzone for risici på jorden«: et område over jordens overflade, som omgiver det operationelle udsnit, og som er specificeret med henblik på at minimere risikoen for tredjemand på overfladen i det tilfælde, at det ubemandede luftfartøj forlader det operationelle udsnit

                                    34)

                                    »nat«: timerne mellem slutningen af tusmørke om aftenen (civil definition) og begyndelsen af tusmørke om morgenen (civil definition) som defineret i Kommissionens gennemførelsesforordning (EU) nr. 923/2012 (*1).

                           (*1)  Kommissionens gennemførelsesforordning (EU) nr. 923/2012 af 26. september 2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010 (EUT L 281 af 13.10.2012, s. 1).«"

                        2)

                        Artikel 5, stk. 5, affattes således:

                           »5.   Hvis UAS-operatøren fremsender en erklæring til den kompetente myndighed i registreringsmedlemsstaten i overensstemmelse med UAS.SPEC.020 i del B i bilaget for en operation, der opfylder kriterierne i et standardscenario fastsat i tillæg 1 til dette bilag, er UAS-operatøren ikke forpligtet til at indhente en operationstilladelse i henhold til denne artikels stk. 1-4, og den procedure, der er fastlagt i artikel 12, stk. 5, finder anvendelse. UAS-operatøren anvender den erklæring, der er omhandlet i tillæg 2 til nævnte bilag.«

                        3)

                        I artikel 13 tilføjes som nyt stk. 4:

                           »4.   Hvis en UAS-operatør, som er indehaver af et LUC med beføjelser i henhold til punkt UAS.LUC.060 i bilaget, påtænker at udføre en operation i den »specifikke kategori«, som helt eller delvis finder sted i et luftrum i en anden medlemsstat end registreringsmedlemsstaten, forelægger UAS-operatøren følgende oplysninger for den kompetente myndighed i den medlemsstat, hvor operationen påtænkes udført:

                                       a)

                                       en kopi af betingelserne for godkendelse, der er modtaget i overensstemmelse med punkt US.LUC.050 i bilaget, og

                                       b)

                                       det eller de steder, hvor operationen påtænkes udført i overensstemmelse med denne artikels stk. 1, litra b).«

                        4)

                        I artikel 14 tilføjes følgende som stk. 9:

                           »9.   »Ud over de data, der er omhandlet i stk. 2, må medlemsstaterne indsamle yderligere identitetsoplysninger fra UAS-operatørerne.«

                        5)

                        Artikel 15, stk. 1, litra a), affattes således:

                                    »a)

                                    forbyde visse eller alle UAS-operationer, stille særlige betingelser for visse eller alle UAS-operationer eller kræve en forudgående flyvetilladelse for visse eller alle UAS-operationer«

                        6)

                        Artikel 22 affattes således:

                           »Artikel 22
                           Overgangsbestemmelser
                           Med forbehold af artikel 20 kan UAS'er i den åbne kategori, som ikke opfylder kravene i del 1-5 i bilaget til Kommissionens delegerede forordning (EU) 2019/945 (*2), anvendes i en overgangsperiode på to år, der begynder et år efter denne forordnings ikrafttrædelsesdato, på følgende betingelser:

                                       a)

                                       ubemandede luftfartøjer med en startmasse på under 500 g skal opereres i overensstemmelse med de operationelle krav, der er fastlagt i punkt 1 i UAS.OPEN.020 i del A i bilaget, af en fjernpilot med et kompetenceniveau, der er fastlagt af den pågældende medlemsstat

                                       b)

                                       ubemandede luftfartøjer med en startmasse på under 2 kg skal opereres ved at holde luftfartøjet i en horisontal afstand på mindst 50 m fra mennesker, og fjernpiloterne skal have et kompetenceniveau, der som minimum svarer til det, der er fastlagt i punkt 2 i UAS.OPEN.030 i del A i bilaget

                                       c)

                                       ubemandede luftfartøjer med en startmasse på under 25 kg skal opereres i overensstemmelse med de operationelle krav, der er fastlagt i punkt 1 og 2 i UAS.OPEN.040, og fjernpiloterne skal have et kompetenceniveau, der som minimum svarer til det, der er fastlagt i punkt 4, litra b), i UAS.OPEN.020 i del A i bilaget.

                           (*2)  Kommissionens delegerede forordning (EU) 2019/945 af 12. marts 2019 om ubemandede luftfartøjssystemer og om tredjelandsoperatører af ubemandede luftfartøjssystemer (EUT L 152 af 11.6.2019, s. 1).«"

                        7)

                        Artikel 23 affattes således:

                           »Artikel 23
                           Ikrafttræden og anvendelse

                              1.   Denne forordning træder i kraft på tyvendedagen efter offentliggørelsen i Den Europæiske Unions Tidende.
                              Den finder anvendelse fra den 1. juli 2020.

                              2.   Artikel 5, stk. 5, og UAS.SPEC.050, punkt 1), litra l), finder anvendelse fra den 2. december 2021.

                              3.   UAS.OPEN.060, punkt 2), litra g), finder anvendelse fra den 1. juli 2022.

                              4.   Uden at det berører artikel 21, stk. 1, må medlemsstaterne frem til den 2. december 2021 anerkende erklæringer, der er fremsat af UAS-operatører i overensstemmelse med artikel 5, stk. 5, på grundlag af nationale standardscenarier eller tilsvarende, hvis disse nationale scenarier opfylder kravene i punkt US.SPEC.020 i bilaget.
                              Gyldigheden af sådanne erklæringer udløber den 2. december 2023.

                              5.   Artikel 15, stk. 3, finder anvendelse fra den 1. juli 2021.«

                        8)

                        Bilaget erstattes af bilaget til nærværende forordning.

            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. maj 2020.

                  På Kommissionens vegne

               Ursula VON DER LEYEN

                  Formand

            (1)  EUT L 212 af 22.8.2018, s. 1.

            (2)  Kommissionens gennemførelsesforordning (EU) 2019/947 af 24. maj 2019 om regler og procedurer for operation af ubemandede luftfartøjer (EUT L 152 af 11.6.2019, s. 45).

            (3)  https://www.easa.europa.eu/document-library/opinions

            BILAG
            UAS-OPERATIONER I DEN »ÅBNE« KATEGORI OG I DEN »SPECIFIKKE« KATEGORI

               DEL A

            UAS-OPERATIONER I DEN ÅBNE KATEGORI
            UAS.OPEN.010 Generelle bestemmelser

                        1)

                        UAS-operationer i den åbne kategori opdeles i tre underkategorier A1, A2 og A3 på grundlag af operationelle begrænsninger, krav til fjernpiloten og tekniske krav til UAS'er.

                        2)

                        Hvis UAS-operationen omfatter flyvning af et ubemandet luftfartøj fra et naturligt højdedrag i terrænet eller over terræn med naturlige bakker, skal det ubemandede luftfartøj holdes inden for en afstand af 120 m fra det nærmeste punkt på jordens overflade. Målingen af afstande tilpasses terrænets geografiske forhold såsom flade områder, bakkeområder og bjerge.

                        3)

                        Ved flyvning med et ubemandet luftfartøj inden for en horisontal afstand på 50 m fra en kunstig hindring på over 105 m må UAS-operationens maksimale højde forøges op til 15 m over hindringens højde efter anmodning fra den enhed, der er ansvarlig for hindringen.

                        4)

                        Uanset punkt 2 må ubemandede svævefly med en MTOM, inklusive nyttelast, på under 10 kg, flyves i en afstand på over 120 m fra det nærmeste punkt på jordens overflade, forudsat at det ubemandede svævefly ikke flyves i en højde på mere end 120 m over fjernpiloten på noget tidspunkt.

                  UAS.OPEN.020 UAS-operationer i underkategori A1
            UAS-operationer i underkategori A1 skal opfylde alle følgende betingelser:

                        1)

                        de udføres på en sådan måde, at det ubemandede luftfartøjs fjernpilot ikke overflyver personforsamlinger og med rimelighed forventer, at ingen uvedkommende personer vil blive overfløjet, hvis der er tale om et ubemandet luftfartøj som omhandlet i punkt 5, litra d). I tilfælde af uventet overflyvning af uvedkommende personer skal fjernpiloten så vidt muligt reducere det tidsrum, hvor det ubemandede luftfartøj overflyver disse personer

                        2)

                        de udføres på en sådan måde, at det ubemandede luftfartøjs fjernpilot må overflyve uvedkommende personer, men aldrig overflyver personforsamlinger, hvis der er tale om et ubemandet luftfartøj som omhandlet i punkt 5, litra a), b) eller c)

                        3)

                        uanset artikel 4, stk. 1, litra d), holdes luftfartøjet ved flyvning i follow-me-tilstand i en afstand på op til 50 m fra fjernpiloten

                        4)

                        de udføres af en fjernpilot:

                                    a)

                                    der har et godt kendskab til de anvisninger, UAS-fabrikanten stiller til rådighed

                                    b)

                                    der har fuldført et onlinekursus og bestået en onlineteoriprøve, afholdt af den kompetente myndighed eller af en enhed der er udpeget af en medlemsstats kompetente myndighed, med et resultat på mindst 75 % af den højst opnåelige pointsum, hvis der er tale om et ubemandet luftfartøj i klasse C1 som defineret i del 2 i bilaget til Kommissionens delegerede forordning (EU) 2019/945. Prøven skal bestå af 40 multiple choice-spørgsmål behørigt fordelt på følgende emner:

                                                i)

                                                luftfartssikkerhed

                                                ii)

                                                luftrumsrestriktioner

                                                iii)

                                                luftfartsregler

                                                iv)

                                                menneskelig ydeevne og menneskelige begrænsninger

                                                v)

                                                operationelle procedurer

                                                vi)

                                                generel viden om UAS'er

                                                vii)

                                                beskyttelse af privatlivets fred og databeskyttelse

                                                viii)

                                                forsikring

                                                ix)

                                                sikkerhed (security).

                        5)

                        de udføres med et ubemandet luftfartøj, der:

                                    a)

                                    har en MTOM, inklusive nyttelast, på under 250 g og en maksimal flyvehastighed på under 19 m/s, hvis der er tale om et privatbygget UAS, eller

                                    b)

                                    opfylder kravene i artikel 20, litra a)

                                    c)

                                    er mærket som klasse C0 og opfylder kravene til denne klasse som defineret i del 1 i bilaget til delegeret forordning (EU) 2019/945, eller

                                    d)

                                    er mærket som klasse C1 og opfylder kravene til denne klasse som defineret i del 2 i bilaget til delegeret forordning (EU) 2019/945 og opereres med aktive og opdaterede direkte fjernidentifikationssystemer og geo-awareness-funktioner.

                  UAS.OPEN.030 UAS-operationer i underkategori A2
            UAS-operationer i underkategori A2 skal opfylde alle følgende betingelser:

                        1)

                        de udføres på en sådan måde, at det ubemandede luftfartøj ikke overflyver uvedkommende personer, og UAS-operationerne skal udføres i en sikker horisontal afstand på mindst 30 meter fra dem. Fjernpiloten må reducere den horisontale sikkerhedsafstand til minimum 5 m fra uvedkommende personer ved flyvning af et ubemandet luftfartøj i energibesparende tilstand og efter en vurdering af:

                                    a)

                                    vejrforhold

                                    b)

                                    det ubemandede luftfartøjs præstationer

                                    c)

                                    segregation af det overfløjne område

                        2)

                        de udføres af en fjernpilot, som har et godt kendskab til de anvisninger, UAS-fabrikanten stiller til rådighed, og som er indehaver af et kompetencecertifikat for fjernpiloter udstedt af den kompetente myndighed eller af en enhed, der er udpeget af en medlemsstats kompetente myndighed. Dette certifikat udstedes, når alle følgende betingelser er opfyldt i den angivne rækkefølge:

                                    a)

                                    gennemførelse af et onlinekursus og bestået onlineteoriprøve, jf. punkt 4, litra b), i UAS.OPEN.020

                                    b)

                                    gennemførelse af praktisk selvuddannelse i driftsbetingelserne i underkategori A3, jf. punkt 1 og 2 i UAS.OPEN.040

                                    c)

                                    erklæring om gennemførelse af den i litra b) omhandlede praktiske selvuddannelse og bestået supplerende onlineteoriprøve afholdt af den kompetente myndighed eller af en enhed, der er udpeget af den kompetente myndighed i en medlemsstat, med et resultat på mindst 75 % af den højst opnåelige pointsum. Prøven skal omfatte mindst 30 multiple choice-spørgsmål, som har til formål at vurdere fjernpilotens kendskab til de tekniske og operationelle foranstaltninger til afbødning af risici på jorden, behørigt fordelt på følgende emner:

                                                i)

                                                meteorologi

                                                ii)

                                                UAS-flyvepræstation

                                                iii)

                                                tekniske og operationelle foranstaltninger til afbødning af risici på jorden

                        3)

                        de udføres med et ubemandet luftfartøj, som er mærket som klasse C2 og opfylder kravene til denne klasse som defineret i del 3 i bilaget til delegeret forordning (EU) 2019/945 og opereres med aktive og opdaterede direkte fjernidentifikationssystemer og geo-awareness-funktioner.

                  UAS.OPEN.040 UAS-operationer i underkategori A3
            UAS-operationer i underkategori A3 skal opfylde alle følgende betingelser:

                        1)

                        de udføres i et område, hvor fjernpiloten med rimelighed forventer, at ingen uvedkommende personer vil blive bragt i fare i det område, hvor det ubemandede luftfartøj opereres, under hele UAS-operationen

                        2)

                        de udføres i en sikker horisontal afstand på mindst 150 m fra områder, der bruges til beboelse, erhverv, industri eller rekreative formål

                        3)

                        de udføres af en fjernpilot, som har et godt kendskab til de anvisninger, UAS-fabrikanten stiller til rådighed, og som har gennemført et onlinekursus og bestået en onlineteoriprøve, jf. punkt 4, litra b), i UAS.OPEN.020

                        4)

                        de udføres med et ubemandet luftfartøj, der:

                                    a)

                                    har en MTOM, inklusive nyttelast, på under 25 kg, hvis der er tale om et privatbygget UAS, eller

                                    b)

                                    opfylder kravene i artikel 20, litra b)

                                    c)

                                    er mærket som klasse C2 og opfylder kravene til denne klasse som defineret i del 3 i bilaget til delegeret forordning (EU) 2019/945 og opereres med aktive og opdaterede direkte fjernidentifikationssystemer og geo-awareness-funktioner, eller

                                    d)

                                    er mærket som klasse C3 og opfylder kravene til denne klasse som defineret i del 4 i bilaget til delegeret forordning (EU) 2019/945 og opereres med aktive og opdaterede direkte fjernidentifikationssystemer og geo-awareness-funktioner, eller

                                    e)

                                    er mærket som klasse C4 og opfylder kravene til denne klasse som defineret i del 5 i bilaget til delegeret forordning (EU) 2019/945.

                  UAS.OPEN.050 UAS-operatørens ansvarsområder
            UAS-operatøren skal varetage alle følgende opgaver:

                        1)

                        udvikle operationelle procedurer, der er tilpasset den pågældende type operation og den involverede risiko

                        2)

                        sikre, at alle operationer anvender radiofrekvenser på en effektiv måde og understøtter en effektiv radiofrekvensanvendelse, med henblik på at undgå skadelig interferens

                        3)

                        udpege en fjernpilot for hver flyvning

                        4)

                        sikre, at fjernpiloterne og alt andet personale, der udfører en opgave til støtte for operationerne, har et godt kendskab til de anvisninger, som UAS-fabrikanten stiller til rådighed, og:

                                    a)

                                    har den fornødne kompetence i underkategorien for de påtænkte UAS-operationer i overensstemmelse med UAS.OPEN.020, UAS.OPEN.030 eller UAS.OPEN.040 til at udføre deres opgaver, eller — for andet personale end fjernpiloten — have fuldført en af operatøren udviklet praktisk uddannelse på arbejdsstedet

                                    b)

                                    har et indgående kendskab til UAS-operatørens procedurer

                                    c)

                                    modtager oplysninger af relevans for den påtænkte UAS-operation om geografiske zoner, der er offentliggjort af den medlemsstat, hvor operationen skal finde sted, i henhold til artikel 15

                        5)

                        ajourføre oplysningerne i geo-awareness-systemet, når det er relevant alt efter den lokalitet, hvor operationen påtænkes at skulle finde sted

                        6)

                        hvis der er tale om en operation med et ubemandet luftfartøj i en af de klasser, der er defineret i del 1-5 i bilaget til delegeret forordning (EU) 2019/945, sikre:

                                    a)

                                    at UAS'et ledsages af den tilknyttede EU-overensstemmelseserklæring, herunder en henvisning til den relevante klasse, og

                                    b)

                                    at identifikationsmærket for den pågældende klasse er anbragt på det ubemandede luftfartøj

                        7)

                        sikre, at alle involverede personer, der er til stede i operationsområdet, er underrettet om risiciene og udtrykkeligt har sagt ja til at deltage, hvis der er tale om en UAS-operation i underkategori A2 eller A3.

                  UAS.OPEN.060 Fjernpilotens ansvarsområder

                        1)

                        Inden påbegyndelsen af en UAS-operation skal fjernpiloten:

                                    a)

                                    have den fornødne kompetence i underkategorien for de påtænkte UAS-operationer i overensstemmelse med UAS.OPEN.020, UAS.OPEN.030 eller UAS.OPEN.040 til at udføre sin opgave og dokumentere sin kompetence til at operere UAS'et, undtagen ved operation af ubemandede luftfartøjer som omhandlet i punkt 5, litra a), b) og c), i UAS.OPEN.020

                                    b)

                                    have indhentet ajourførte oplysninger af relevans for den påtænkte UAS-operation om enhver geografisk zone, der er offentliggjort af den medlemsstat, hvor operationen skal finde sted, i henhold til artikel 15

                                    c)

                                    observere driftsforholdene, kontrollere, om der er hindringer og, undtagen ved operation af et ubemandet luftfartøj i underkategori A1 som omhandlet i punkt 5, litra a), b) og c), i UAS.OPEN.020, kontrollere, om der er uvedkommende personer til stede

                                    d)

                                    sikre, at UAS'et er i en driftssikker tilstand, således at den påtænkte flyvning kan gennemføres sikkert, og, hvis det er relevant, kontrollere, om den direkte fjernidentifikation er aktiv og opdateret

                                    e)

                                    kontrollere, at UAS'ets masse hverken overstiger den af fabrikanten fastsatte MTOM eller MTOM-grænsen for klassen, hvis det er udstyret med en ekstra nyttelast.

                        2)

                        Under flyvningen skal fjernpiloten:

                                    a)

                                    undlade at varetage opgaver, hvis vedkommende er påvirket af psykoaktive stoffer eller alkohol eller er uegnet til at varetage opgaverne på grund af fysiske skader, træthed, medicinering, sygdom eller andre årsager

                                    b)

                                    holde det ubemandede luftfartøj i VLOS og opretholde en grundig afsøgning med det blotte øje af luftrummet omkring det ubemandede luftfartøj for at undgå enhver risiko for kollision med bemandede luftfartøjer. Fjernpiloten skal afbryde flyvningen, hvis operationen udgør en risiko for andre luftfartøjer, mennesker, dyr, miljøet eller ejendom

                                    c)

                                    overholde de operationelle begrænsninger i de geografiske zoner, der er afgrænset i henhold til artikel 15

                                    d)

                                    være i stand til at opretholde kontrollen over det ubemandede luftfartøj, undtagen i tilfælde af tab af forbindelse eller ved operation af et ubemandet luftfartøj i fri flyvning

                                    e)

                                    operere UAS'et i overensstemmelse med de anvisninger, som UAS-fabrikanten stiller til rådighed, herunder eventuelle begrænsninger

                                    f)

                                    overholde operatørens procedurer, hvis sådanne forefindes

                                    g)

                                    i forbindelse med operationer om natten sikre, at et grønt blinkende lys aktiveres på det ubemandede luftfartøj.

                        3)

                        Under flyvningen må fjernpiloter og UAS-operatører ikke flyve tæt på eller i områder, hvor der pågår en beredskabsindsats, medmindre de har tilladelse hertil fra de ansvarlige beredskabstjenester.

                        4)

                        Med henblik på punkt 2, litra b), må det ubemandede luftfartøjs fjernpilot bistås af en observatør af det ubemandede luftfartøj. Der skal i dette tilfælde etableres en klar og effektiv kommunikation mellem fjernpiloten og observatøren af det ubemandede luftfartøj.

                  UAS.OPEN.070 Varighed og gyldighed af de teoretiske kompetencer, som fjernpiloter har opnået online, og af kompetencecertifikater for fjernpiloter

                        1)

                        De teoretiske kompetencer, som fjernpiloter har opnået online, og som kræves i henhold til punkt 4, litra b), i UAS.OPEN.020 og punkt 3 i UAS.OPEN.040, og kompetencecertifikatet for fjernpiloter, der kræves i henhold til punkt 2 i UAS.OPEN.030, er gyldige i fem år.

                        2)

                        Forlængelse af gyldigheden af de teoretiske kompetencer, som fjernpiloter har opnået online, og af kompetencecertifikatet for fjernpiloter inden for gyldighedsperioden sker på betingelse af:

                                    a)

                                    en påvisning af kompetencer i henhold til punkt 4, litra b), i UAS.OPEN.020 henholdsvis punkt 2 i UAS.OPEN.030 eller

                                    b)

                                    fuldførelse af genopfriskningskurser, hvori der fokuseres på de emner inden for teoretisk viden, jf. punkt 4, litra b), i UAS.OPEN.020 henholdsvis punkt 2 i UAS.OPEN.030, som stilles til rådighed af den kompetente myndighed eller af en enhed, der er udpeget af en medlemsstats kompetente myndighed.

                        3)

                        Forlængelse af gyldigheden af de teoretiske kompetencer, som fjernpiloter har opnået online, eller kompetencecertifikatet for fjernpiloter inden for gyldighedsperioden, forudsætter, at fjernpiloten opfylder punkt 2, litra a).

               DEL B

            UAS-OPERATIONER I DEN SPECIFIKKE KATEGORI
            UAS.SPEC.010 Generelle bestemmelser
            UAS-operatøren skal forelægge den kompetente myndighed en operationel risikovurdering af den påtænkte operation i henhold til artikel 11 eller en erklæring, når UAS.SPEC.020 finder anvendelse, medmindre operatøren er indehaver af et operatørcertifikat for lette UAS'er (LUC) med relevante beføjelser i overensstemmelse med del C i dette bilag. UAS-operatøren skal regelmæssigt vurdere, om de trufne afbødende foranstaltninger er tilstrækkelige, og opdatere dem, når det er nødvendigt.
            UAS.SPEC.020 Operationel erklæring

                        1)

                        I overensstemmelse med artikel 5 må UAS-operatøren fremsende en operationel erklæring om opfyldelse af kriterierne i et standardscenario opstillet i tillæg 1 til dette bilag til den kompetente myndighed i registreringsmedlemsstaten som et alternativ til UAS.SPEC.30 og UAS.SPEC.40 i forbindelse med operationer:

                                    a)

                                    med ubemandede luftfartøjer, der har:

                                                i)

                                                en maksimal karakteristisk dimension på 3 m i VLOS over kontrolleret område på land, undtagen over personforsamlinger

                                                ii)

                                                en maksimal karakteristisk dimension på 1 m i VLOS, undtagen over personforsamlinger

                                                iii)

                                                en maksimal karakteristisk dimension på 1 m i BVLOS over tyndt befolkede områder

                                                iv)

                                                en maksimal karakteristisk dimension på 3 m i BVLOS over kontrolleret område på land

                                    b)

                                    udført i en afstand på under 120 m fra det nærmeste punkt på jordens overflade og

                                                i)

                                                i ikkekontrolleret luftrum (klasse F eller G), medmindre medlemsstaterne fastsætter andre begrænsninger i form af geografiske UAS-zoner i områder, hvor sandsynligheden for at møde bemandede luftfartøjer ikke er lav, eller

                                                ii)

                                                i kontrolleret luftrum i overensstemmelse med offentliggjorte procedurer for operationsområdet, således at det sikres, at sandsynligheden for at møde bemandede luftfartøjer er lav.

                        2)

                        En erklæring fra UAS-operatører skal indeholde:

                                    a)

                                    administrative oplysninger om UAS-operatøren

                                    b)

                                    en erklæring om, at operationen opfylder de operationelle krav som fastsat i punkt 1 og i et standardscenario opstillet i tillæg 1 til bilaget

                                    c)

                                    UAS-operatørens tilsagn om at anvende de relevante afbødende foranstaltninger, der er nødvendige for at garantere sikkerheden i forbindelse med operationen, herunder de tilknyttede anvisninger for operation og konstruktion af det ubemandede luftfartøj og det involverede personales kompetence

                                    d)

                                    UAS-operatørens bekræftelse af, at der for hver flyvning, der foretages i henhold til erklæringen, vil være en passende forsikringsdækning, hvis dette kræves i henhold til EU-retten eller national ret.

                        3)

                        Efter modtagelsen af erklæringen kontrollerer den kompetente myndighed, at erklæringen indeholder alle de elementer, der er anført i punkt 2, og fremsender uden unødigt ophold en bekræftelse af modtagelse og fuldstændighed til UAS-operatøren.

                        4)

                        Efter modtagelsen af bekræftelsen af modtagelse og fuldstændighed må UAS-operatøren påbegynde operationen.

                        5)

                        UAS-operatører underretter uden ophold den kompetente myndighed om enhver ændring af oplysningerne i den operationelle erklæring, som de har fremsendt.

                        6)

                        UAS-operatører, der er indehavere af et LUC med relevante beføjelser i overensstemmelse med del C i dette bilag, er ikke forpligtet til at fremsende erklæringen.

                  UAS.SPEC.030 Ansøgning om en operationstilladelse

                        1)

                        Inden påbegyndelsen af en UAS-operation i den specifikke kategori skal UAS-operatøren indhente en operationstilladelse hos den nationale kompetente myndighed i registreringsmedlemsstaten, undtagen:

                                    a)

                                    når UAS.SPEC.020 finder anvendelse, eller

                                    b)

                                    når UAS-operatøren er indehaver af et LUC med relevante beføjelser i overensstemmelse med del C i dette bilag.

                        2)

                        UAS-operatøren skal fremsende en ansøgning om en ajourført operationstilladelse, hvis der sker væsentlige ændringer af operationen eller af de afbødende foranstaltninger, der er anført i operationstilladelsen.

                        3)

                        I ansøgningen om en operationstilladelse skal der tages udgangspunkt i den i artikel 11 omhandlede risikovurdering, og den skal desuden indeholde følgende oplysninger:

                                    a)

                                    UAS-operatørens registreringsnummer

                                    b)

                                    navnet på den ansvarlige leder eller navnet på UAS-operatøren, hvis der er tale om en fysisk person

                                    c)

                                    den operationelle risikovurdering

                                    d)

                                    en liste over de afbødende foranstaltninger, som er foreslået af UAS-operatøren, med tilstrækkelige oplysninger til, at den kompetente myndighed kan vurdere, om de afbødende foranstaltninger er tilstrækkelige til at imødegå risiciene

                                    e)

                                    en driftshåndbog, hvis det er nødvendigt på grund af operationens kompleksitet og risiko

                                    f)

                                    en bekræftelse af, at der vil være en passende forsikringsdækning ved påbegyndelsen af UAS-operationerne, hvis dette kræves i henhold til EU-retten eller national ret.

                  UAS.SPEC.040 Udstedelse af en operationstilladelse

                        1)

                        Når den kompetente myndighed modtager en ansøgning i overensstemmelse med UAS.SPEC.030, skal den uden unødigt ophold udstede en operationstilladelse i overensstemmelse med artikel 12, hvis den konkluderer, at operationen opfylder følgende betingelser:

                                    a)

                                    alle oplysninger i henhold til punkt 3 i UAS.SPEC.030 er fremsendt

                                    b)

                                    der er indført en procedure for koordinering med den relevante tjenesteudøver for luftrummet, hvis hele eller en del af operationen skal udføres i et kontrolleret luftrum.

                        2)

                        Den kompetente myndighed skal angive det nøjagtige omfang af tilladelsen i operationstilladelsen i overensstemmelse med artikel 12.

                  UAS.SPEC.050 UAS-operatørens ansvarsområder

                        1)

                        UAS-operatøren skal varetage alle følgende opgaver:

                                    a)

                                    fastlægge procedurer og begrænsninger, der er tilpasset den påtænkte type operation og den involverede risiko, herunder:

                                                i)

                                                operationelle procedurer, der sikrer sikkerheden i forbindelse med operationerne

                                                ii)

                                                procedurer, der sikrer, at de sikkerhedskrav, der gælder for operationsområdet, er opfyldt i den påtænkte operation

                                                iii)

                                                foranstaltninger, der beskytter mod ulovlige handlinger og uautoriseret adgang

                                                iv)

                                                procedurer, der sikrer, at alle operationer er i overensstemmelse med forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger. Operatøren skal navnlig gennemføre en konsekvensanalyse vedrørende databeskyttelse, når de nationale databeskyttelsesmyndigheder kræver det i henhold til artikel 35 i forordning (EU) 2016/679

                                                v)

                                                retningslinjer for sine fjernpiloter, således at de kan planlægge UAS-operationer på en måde, som minimerer gener, herunder støj og andre emissionsrelaterede gener, for mennesker og dyr

                                    b)

                                    udpege en fjernpilot til hver flyvning eller, i tilfælde af autonome operationer, sikre, at ansvarsområder og opgaver i alle faser af flyvningen, navnlig dem, der er defineret i punkt 2 og 3 i UAS.SPEC.060, fordeles korrekt i overensstemmelse med de procedurer, der er fastlagt i henhold til litra a)

                                    c)

                                    sikre, at alle operationer anvender radiofrekvenser på en effektiv måde og understøtter en effektiv radiofrekvensanvendelse, med henblik på at undgå skadelig interferens

                                    d)

                                    sikre, at fjernpiloter opfylder alle følgende betingelser inden udførelsen af operationer:

                                                i)

                                                kompetence er opnået til at udføre deres opgaver i overensstemmelse med den relevante uddannelse som angivet i operationstilladelsen eller, hvis UAS.SPEC.020 finder anvendelse, på de betingelser og med de begrænsninger, der er opstillet i det relevante standardscenario i tillæg 1 eller defineret i LUC'et

                                                ii)

                                                uddannelsen for fjernpiloter, som skal være kompetencebaseret og omfatte de kompetencer, der er fastsat i artikel 8, stk. 2, er fulgt

                                                iii)

                                                uddannelsen for fjernpiloter som angivet i operationstilladelsen for operationer, der kræver en sådan tilladelse, er fulgt. Den skal gennemføres i samarbejde med en enhed, der er udpeget af den kompetente myndighed

                                                iv)

                                                uddannelsen for fjernpiloter er fulgt for de operationer, som er omhandlet i erklæringen, og som skal udføres under anvendelse af de afbødende foranstaltninger, der er fastlagt i standardscenariet

                                                v)

                                                underretning om UAS-operatørens driftshåndbog er givet, hvis det kræves i henhold til risikovurderingen, og om de procedurer, der er fastlagt i overensstemmelse med litra a)

                                                vi)

                                                ajourførte oplysninger af relevans for den påtænkte operation om geografiske zoner, der er afgrænset i henhold til artikel 15, er indhentet

                                    e)

                                    sikre, at personale med ansvar for opgaver, der er af afgørende betydning for UAS-operationen ud over fjernpiloten, opfylder alle følgende betingelser:

                                                i)

                                                det har gennemført en praktisk uddannelse på arbejdsstedet udviklet af operatøren

                                                ii)

                                                det er blevet underrettet om UAS-operatørens driftshåndbog, hvis det kræves i henhold til risikovurderingen, og om de procedurer, der er fastlagt i overensstemmelse med litra a)

                                                iii)

                                                det har modtaget ajourførte oplysninger af relevans for den påtænkte operation om geografiske zoner, der er afgrænset i henhold til artikel 15

                                    f)

                                    udføre alle operationer inden for rammerne af de begrænsninger, betingelser og afbødende foranstaltninger, der er angivet i erklæringen eller i operationstilladelsen

                                    g)

                                    føre og ajourføre en fortegnelse over:

                                                i)

                                                alle relevante kvalifikationer og uddannelseskurser, som fjernpiloten og andet personale med ansvar for opgaver, der er af afgørende betydning for UAS-operationen, samt vedligeholdelsespersonale har fuldført i mindst 3 år efter, at det omhandlede personale er fratrådt organisationen eller har ændret stilling i organisationen

                                                ii)

                                                vedligeholdelsesaktiviteter, som er udført på det pågældende UAS i mindst 3 år

                                                iii)

                                                oplysninger om UAS-operationer, herunder eventuelle usædvanlige tekniske eller operationelle hændelser og andre data, der kræves inden for rammerne af erklæringen eller den operationelle godkendelse, i mindst 3 år

                                    h)

                                    anvende UAS'er, der som minimum er konstrueret på en sådan måde, at en eventuel fejl ikke fører til, at UAS'et flyver uden for operationsområdet eller forårsager en dødsulykke. Menneske-maskine-grænseflader skal desuden minimere risikoen for pilotfejl og må ikke forårsage urimelig træthed

                                    i)

                                    sikre, at UAS'et holdes i en driftssikker stand ved:

                                                i)

                                                som minimum at udarbejde vedligeholdelsesanvisninger og ansætte tilstrækkelig uddannet og kvalificeret vedligeholdelsespersonale og

                                                ii)

                                                at overholde UAS.SPEC.100, hvis påkrævet

                                                iii)

                                                at anvende et ubemandet luftfartøj, der er konstrueret med henblik på at minimere støjemissioner og andre emissioner under hensyntagen til de påtænkte typer operationer og geografiske områder, hvor støj og andre emissioner fra luftfartøjer giver anledning til bekymring.

                                    j)

                                    føre og ajourføre en liste over de udpegede fjernpiloter for hver flyvning

                                    k)

                                    føre og ajourføre en liste over det vedligeholdelsespersonale, som operatøren har ansat med henblik på at udføre vedligeholdelsesaktiviteter, og

                                    l)

                                    sikre, at hvert enkelt ubemandet luftfartøj er udrustet med:

                                                i)

                                                mindst ét grønt blinkende lys med henblik på at gøre det ubemandede luftfartøj mere synligt om natten og

                                                ii)

                                                et aktivt og opdateret fjernidentifikationssystem.

                  UAS.SPEC.060 Fjernpilotens ansvarsområder

                        1)

                        Fjernpiloten skal:

                                    a)

                                    undlade at varetage opgaver, hvis vedkommende er påvirket af psykoaktive stoffer eller alkohol eller er uegnet til at varetage opgaverne på grund af fysiske skader, træthed, medicinering, sygdom eller andre årsager

                                    b)

                                    have den fornødne fjernpilotkompetence som fastsat i operationstilladelsen, i standardscenariet opstillet i tillæg 1 eller i LUC'et og medbringe dokumentation for sin kompetence, når vedkommende opererer med det pågældende UAS.

                                    c)

                                    have et godt kendskab til de anvisninger, UAS-fabrikanten stiller til rådighed.

                        2)

                        Inden påbegyndelsen af en UAS-operation skal fjernpiloten varetage alle følgende opgaver:

                                    a)

                                    indhente ajourførte oplysninger af relevans for den påtænkte operation om geografiske zoner, der er afgrænset i henhold til artikel 15

                                    b)

                                    sikre, at driftsforholdene er i overensstemmelse med begrænsningerne og betingelserne i tilladelsen eller erklæringen

                                    c)

                                    sikre, at UAS'et er i en driftssikker tilstand, således at den påtænkte flyvning kan gennemføres sikkert, og, hvis det er relevant, kontrollere, om den direkte fjernidentifikation er aktiv og opdateret

                                    d)

                                    sikre, at oplysningerne om operationen er blevet stillet til rådighed for den relevante lufttrafiktjenesteenhed (ATS-enhed), andre luftrumsbrugere og relevante interessenter i overensstemmelse med operationstilladelsen eller de betingelser, som medlemsstaten har offentliggjort for den geografiske zone, hvor operationen skal finde sted, jf. artikel 15.

                        3)

                        Under flyvningen skal fjernpiloten:

                                    a)

                                    overholde begrænsningerne og betingelserne i tilladelsen eller erklæringen

                                    b)

                                    undgå enhver risiko for kollision med bemandede luftfartøjer og afbryde flyvningen, hvis den kan udgøre en risiko for andre luftfartøjer, mennesker, dyr, miljøet eller ejendom

                                    c)

                                    overholde de operationelle begrænsninger i de geografiske zoner, der er afgrænset i henhold til artikel 15

                                    d)

                                    overholde operatørens procedurer

                                    e)

                                    undgå at flyve tæt på eller i områder, hvor der pågår en beredskabsindsats, medmindre piloten har tilladelse hertil fra de ansvarlige beredskabstjenester.

                  UAS.SPEC.070 Overdragelse af en operationstilladelse
            En operationstilladelse kan ikke overdrages.
            UAS.SPEC.080 Varighed og gyldighed af en operationstilladelse

                        1)

                        Den kompetente myndighed skal angive operationstilladelsens varighed i tilladelsen.

                        2)

                        Uanset punkt 1 er operationstilladelsen gyldig, så længe UAS-operatøren opfylder de relevante krav i denne forordning og de betingelser, der er fastsat i operationstilladelsen.

                        3)

                        I tilfælde af tilbagekaldelse eller returnering af operationstilladelsen, skal UAS-operatøren uden unødigt ophold fremsende en bekræftelse i digitalt format til den kompetente myndighed.

                  UAS.SPEC.085 Varighed og gyldighed af en operationel erklæring
            Den operationelle erklæring har en begrænset varighed på 2 år. Erklæringen anses ikke længere for at være fuldstændig, jf. punkt 4 i UAS.SPEC.020, hvis:

                        1)

                        den kompetente myndighed i forbindelse med tilsynet med UAS-operatøren har konstateret, at UAS-operationen ikke udføres i henhold til den operationelle erklæring

                        2)

                        betingelserne for UAS-operationen er ændret i et omfang, så den operationelle erklæring ikke længere opfylder de gældende krav i denne forordning

                        3)

                        den kompetente myndighed ikke gives adgang i overensstemmelse med UAS.SPEC.090.

                  UAS.SPEC.090 Adgang
            For at overensstemmelsen med denne forordning kan fastslås, skal UAS-operatøren give enhver person, der er behørigt bemyndiget af den kompetente myndighed, adgang til faciliteter, UAS'er, dokumenter, fortegnelser, data, procedurer eller andet materiale af relevans for de aktiviteter, der kræver en operationstilladelse eller en operationel erklæring, uanset om aktiviteterne er givet i entreprise eller underentreprise til en anden organisation.
            UAS.SPEC.100 Brug af certificeret udstyr og certificerede ubemandede luftfartøjer

                        1)

                        Hvis UAS-operationen udføres med et ubemandet luftfartøj, for hvilket der er udstedt et luftdygtighedsbevis eller et begrænset luftdygtighedsbevis, eller hvis der anvendes certificeret udstyr, skal UAS-operatøren registrere operations- eller driftstiden i overensstemmelse med de anvisninger og procedurer, der gælder for det certificerede udstyr, eller i overensstemmelse med den organisatoriske godkendelse eller tilladelse.

                        2)

                        UAS-operatøren skal følge de anvisninger, der henvises til i certifikatet for det ubemandede luftfartøj eller udstyrscertifikatet, og overholde eventuelle luftdygtighedsdirektiver eller operationelle direktiver udstedt af agenturet.

               DEL C

            OPERATØRCERTIFIKAT FOR LETTE UAS'ER — LIGHT UAS OPERATOR CERTIFICATE (LUC)
            UAS.LUC.010 Generelle LUC-krav

                        1)

                        En juridisk person er berettiget til at ansøge om et LUC i henhold til denne del.

                        2)

                        En ansøgning om et LUC eller en ændring af et eksisterende LUC skal indgives til den kompetente myndighed med alle følgende oplysninger:

                                    a)

                                    en beskrivelse af UAS-operatørens styringssystem, herunder operatørens organisationsstruktur og sikkerhedsstyringssystem

                                    b)

                                    navnet/navnene på den ansvarlige UAS-operatørs personale, herunder den person, der er ansvarlig for godkendelsen af UAS-operationer

                                    c)

                                    en erklæring om, at ansøgeren har kontrolleret den dokumentation, som forelægges den kompetente myndighed, og konstateret, at den overholder de gældende krav.

                        3)

                        Hvis kravene i denne del er opfyldt, kan LUC-indehaveren tildeles beføjelser i overensstemmelse med UAS.LUC.060.

                  UAS.LUC.020 LUC-indehaverens ansvarsområder
            LUC-indehaveren skal:

                        1)

                        opfylde kravene i UAS.SPEC.050 og UAS.SPEC.060

                        2)

                        overholde anvendelsesområdet og beføjelserne i betingelserne for godkendelse

                        3)

                        etablere og opretholde et system til udøvelse af operationel kontrol af enhver operation, der udføres i henhold til de gældende bestemmelser i indehaverens LUC

                        4)

                        foretage en operationel risikovurdering af den påtænkte operation i overensstemmelse med artikel 11, medmindre der udføres en operation, hvor en operationel erklæring er tilstrækkelig i henhold til UAS.SPEC.020

                        5)

                        føre fortegnelser over følgende på en måde, der sikrer, at fortegnelserne er beskyttet mod skader, ændringer og tyveri i en periode på mindst 3 år for operationer, der udføres under anvendelse af de beføjelser, der er angivet i UAS.LUC.060:

                                    a)

                                    den operationelle risikovurdering, hvis den kræves i henhold til punkt 4, og støttedokumentationen

                                    b)

                                    trufne afbødende foranstaltninger og

                                    c)

                                    kvalifikationer og erfaring for det personale, der er involveret i UAS-operationen, overvågning af overensstemmelse og sikkerhedsstyring

                        6)

                        opbevare de personalefortegnelser, der henvises til i punkt 5, litra c), så længe den pågældende arbejder for organisationen og i 3 år efter, at den pågældende har forladt organisationen.

                  UAS.LUC.030 Sikkerhedsstyringssystem

                        1)

                        En UAS-operatør, der ansøger om et LUC, etablerer, gennemfører og vedligeholder et sikkerhedsstyringssystem, der svarer til organisationens størrelse samt aktiviteternes art og kompleksitet, idet der tages højde for farer og dermed forbundne risici ved disse aktiviteter.

                        2)

                        UAS-operatøren skal varetage alle følgende opgaver:

                                    a)

                                    udpege en ansvarlig leder med bemyndigelse til at sikre, at alle aktiviteter i organisationen udføres i overensstemmelse med de gældende standarder, og at organisationen fortsat opfylder kravene i styringssystemet og de procedurer, som er fastlagt i den LUC-håndbog, der henvises til i UAS.LUC.040

                                    b)

                                    fastlægge klare linjer med hensyn til ansvar og forpligtelser i hele organisationen

                                    c)

                                    etablere og opretholde en sikkerhedspolitik og relaterede sikkerhedsmål

                                    d)

                                    udpege vigtige sikkerhedsmedarbejdere til at gennemføre sikkerhedspolitikken

                                    e)

                                    etablere og opretholde en proces til sikkerhedsmæssig risikostyring, herunder afdækning af sikkerhedsfarer ved UAS-operatørens aktiviteter, evaluering deraf og styring af de dermed forbundne risici, herunder risikobegrænsende foranstaltninger og kontrol af deres effektivitet

                                    f)

                                    fremme sikkerheden i organisationen gennem:

                                                i)

                                                uddannelse

                                                ii)

                                                kommunikation

                                    g)

                                    dokumentere alle vigtige processer i sikkerhedsstyringssystemet til oplysning af personalet om deres ansvarsområder og proceduren for ændring af denne dokumentation. Vigtige processer:

                                                i)

                                                sikkerhedsrapportering og interne undersøgelser

                                                ii)

                                                operationel kontrol

                                                iii)

                                                kommunikation om sikkerhed

                                                iv)

                                                uddannelse og fremme af sikkerhed

                                                v)

                                                overvågning af overensstemmelse

                                                vi)

                                                styring af flyvesikkerhedsrisici

                                                vii)

                                                ændringsstyring

                                                viii)

                                                grænsefladen mellem organisationer

                                                ix)

                                                brug af underkontrahenter og partnere

                                    h)

                                    etablere en uafhængig funktion til at overvåge, om de relevante krav i denne forordning opfyldes i tilstrækkelig grad, herunder et system til tilbagemelding om anmærkninger til den ansvarlige leder for at sikre en effektiv gennemførelse af nødvendige afhjælpende foranstaltninger

                                    i)

                                    etablere en funktion, der sikrer, at de sikkerhedsrisici, der er forbundet med en tjenesteydelse eller et produkt, der leveres gennem underkontrahenter, vurderes og afbødes i operatørens sikkerhedsstyringssystem.

                        3)

                        Hvis organisationen er indehaver af andre organisationscertifikater, som er omfattet af anvendelsesområdet for forordning (EU) 2018/1139, er det tilladt at integrere UAS-operatørens sikkerhedsstyringssystem i det sikkerhedsstyringssystem, der kræves i henhold til et eller flere af disse supplerende certifikater.

                  UAS.LUC.040 LUC-håndbog

                        1)

                        LUC-indehaveren skal forelægge den kompetente myndighed en LUC-håndbog, som direkte eller ved krydshenvisning beskriver indehaverens organisation, relevante procedurer og udførte aktiviteter.

                        2)

                        Håndbogen skal indeholde en erklæring underskrevet af den ansvarlige leder, der bekræfter, at organisationen til enhver tid vil arbejde i overensstemmelse med denne forordning og den godkendte LUC-håndbog. Hvis den ansvarlige leder ikke er organisationens administrerende direktør, skal den administrerende direktør kontrasignere erklæringen.

                        3)

                        Hvis partnerorganisationer eller underkontrahenter udfører aktiviteter, skal UAS-operatøren angive procedurerne for LUC-indehaverens håndtering af forbindelserne med disse partnerorganisationer eller underkontrahenter i LUC-håndbogen.

                        4)

                        LUC-håndbogen skal ændres i nødvendigt omfang for at holde beskrivelsen af LUC-indehaverens organisation ajour, og der skal fremsendes kopier af ændringer til den kompetente myndighed.

                        5)

                        UAS-operatøren skal fordele de relevante afsnit af LUC-håndbogen til hele personalet afhængigt af deres funktioner og opgaver.

                  UAS.LUC.050 Betingelser for godkendelse af LUC-indehaveren

                        1)

                        Den kompetente myndighed udsteder et LUC, når myndigheden finder det godtgjort, at UAS-operatøren overholder UAS.LUC.020, UAS.LUC.030 og UAS.LUC.040.

                        2)

                        LUC'et skal indeholde oplysninger om følgende:

                                    a)

                                    identifikation af UAS-operatøren

                                    b)

                                    UAS-operatørers beføjelser

                                    c)

                                    tilladt(e) type(r) operation(er)

                                    d)

                                    det område, den zone eller den luftrumsklasse, som er omfattet af tilladelsen, hvis det er relevant

                                    e)

                                    eventuelle særlige begrænsninger eller betingelser, hvis det er relevant.

                  UAS.LUC.060 LUC-indehaverens beføjelser
            Når den kompetente myndighed er tilfreds med den forelagte dokumentation:

                        1)

                        præciserer den vilkårene og betingelserne for den beføjelse, der tildeles UAS-operatøren i LUC'et, og

                        2)

                        må den inden for rammerne af betingelserne for sin godkendelse tildele LUC-indehaveren beføjelse til at godkende egne operationer uden:

                                    a)

                                    at fremsende en operationel erklæring

                                    b)

                                    at ansøge om en operationstilladelse.

                  UAS.LUC.070 Ændringer af LUC-styringssystemet
            Efter udstedelsen af et LUC kræver følgende ændringer forhåndsgodkendelse fra den kompetente myndighed:

                        1)

                        enhver ændring af betingelserne for godkendelse af UAS-operatøren

                        2)

                        enhver væsentlig ændring af elementerne i LUC-indehaverens sikkerhedsstyringssystem som krævet i UAS.LUC.030.

                  UAS.LUC.075 Overdragelse af et LUC
            Bortset fra ændringer i organisationens ejerskabsforhold, som er godkendt af den kompetente myndighed i overensstemmelse med UAS.LUC.070, kan et LUC ikke overdrages.
            UAS.LUC.080 Varighed og gyldighed af et LUC

                        1)

                        Et LUC udstedes med ubegrænset varighed. Det forbliver gyldigt, hvis:

                                    a)

                                    LUC-indehaveren fortsat opfylder de relevante krav i denne forordning og i den medlemsstat, der har udstedt certifikatet, og

                                    b)

                                    det ikke returneres eller tilbagekaldes.

                        2)

                        I tilfælde af tilbagekaldelse eller returnering af et LUC skal LUC-indehaveren uden unødigt ophold fremsende en bekræftelse i digitalt format til den kompetente myndighed.

                  UAS.LUC.090 Adgang
            For at overensstemmelsen med denne forordning kan fastslås, skal LUC-indehaveren give enhver person, der er behørigt bemyndiget af den kompetente myndighed, adgang til faciliteter, UAS'er, dokumenter, fortegnelser, data, procedurer eller andet materiale af relevans for de aktiviteter, der kræver en certificering eller en operationstilladelse eller operationel erklæring, uanset om aktiviteterne er givet i entreprise eller underentreprise til en anden organisation.

                  TILLÆG 1

                     Standardscenarier i tilknytning til en erklæring

                     KAPITEL I

                     STS-01 — VLOS over et kontrolleret område på land i et befolket miljø

                     UAS.STS-01.010 Almindelige bestemmelser

                              1)

                              Under flyvning skal det ubemandede luftfartøj holdes inden for en afstand af 120 m fra det nærmeste punkt på jordens overflade. Målingen af afstande tilpasses terrænets geografiske forhold såsom flade områder, bakkeområder og bjerge.

                              2)

                              Ved flyvning med et ubemandet luftfartøj inden for en horisontal afstand på 50 m fra en kunstig hindring på over 105 m må UAS-operationens maksimale højde forøges op til 15 m over hindringens højde efter anmodning fra den enhed, der er ansvarlig for hindringen.

                              3)

                              Den maksimale højde af det operationelle udsnit må ikke overstige 30 m over den maksimale højde, der er tilladt ifølge punkt 1 og 2.

                              4)

                              Under flyvning må det ubemandede luftfartøj ikke transportere farligt gods.

                     UAS.STS-01.020 UAS-operationer i STS-01

                              1)

                              UAS-operationer i STS-01 skal opfylde alle følgende betingelser:

                                          a)

                                          de udføres således, at det ubemandede luftfartøj til enhver tid holdes i VLOS

                                          b)

                                          de udføres i henhold til driftshåndbogen som omhandlet i punkt 1 i UAS.STS-01.030

                                          c)

                                          de udføres over et kontrolleret område på land, der omfatter:

                                                      i)

                                                      for så vidt angår operation af et ikkefortøjet, ubemandet luftfartøj:

                                                                  A)

                                                                  det flyvegeografiske område

                                                                  B)

                                                                  beredskabsområdet med dets ydre grænse(r) på mindst 10 m ud over grænse(r)n(e) for det flyvegeografiske område og

                                                                  C)

                                                                  bufferzonen for risici på jorden, der skal omfatte en afstand, som ligger ud over beredskabsområdets ydre grænse(r), og som mindst opfylder følgende parametre:

                                                                              Minimumsafstand, der skal være dækket af bufferzonen for risici på jorden for ikkefortøjede, ubemandede luftfartøjer

                                                                              Maksimal højde over jorden

                                                                              med en MTOM på op til 10 kg

                                                                              med en MTOM over 10 kg

                                                                              30 m

                                                                              10 m

                                                                              20 m

                                                                              60 m

                                                                              15 m

                                                                              30 m

                                                                              90 m

                                                                              20 m

                                                                              45 m

                                                                              120 m

                                                                              25 m

                                                                              60 m

                                                      ii)

                                                      for operationer med et ikkefortøjet, ubemandet luftfartøj, en radius lig med topstroplængden plus 5 m og centreret i stedet, hvor stroppen er fastgjort over jordens overflade.

                                          d)

                                          de udføres med en hastighed over jorden på mindre end 5 m/s, hvis luftfartøjet ikke er fortøjet

                                          e)

                                          de udføres af en fjernpilot, som:

                                                      i)

                                                      har et certifikat, der er udstedt af den kompetente myndighed eller en enhed udpeget af en medlemsstats kompetente myndighed, for bestået teoriprøve for fjernpiloter i overensstemmelse med tillæg A til dette kapitel for operationer i standardscenarierne

                                                      ii)

                                                      har en akkreditering mht. fuldførelsen af den praktiske STS-01-uddannelse i overensstemmelse med tillæg A i dette kapitel udstedt af:

                                                                  A)

                                                                  en enhed, som har erklæret, at den opfylder kravene i tillæg 3, og som er anerkendt af en medlemsstats kompetente myndighed, eller

                                                                  B)

                                                                  en UAS-operatør, der over for den kompetente myndighed i registreringsmedlemsstaten har erklæret overensstemmelse med STS-01 og erklæret overensstemmelse med kravene i tillæg 3, og

                                          f)

                                          de udføres med et ubemandet luftfartøj, som er mærket som klasse C5 og opfylder kravene til denne klasse som defineret i del 16 i bilaget til delegeret forordning (EU) 2019/945 og opereres med et aktivt og opdateret direkte fjernidentifikationssystem.

                              2)

                              Fjernpiloten skal indhente et certifikat for teoretisk viden med henblik på operationer i standardscenarierne efter:

                                          a)

                                          at have fuldført et onlinekursus og bestået onlineteoriprøven, jf. punkt 4, litra b), i UAS.OPEN.020, og

                                          b)

                                          have bestået en supplerende teoriprøve, som stilles til rådighed af den kompetente myndighed eller en enhed, som en medlemsstats kompetente myndighed har udpeget i overensstemmelse med tillæg A i dette kapitel.

                              3)

                              Et sådant certifikat er gyldigt i fem år. Forlængelse inden for gyldighedsperioden er betinget af:

                                          a)

                                          påvisning af kompetencer i henhold til punkt 2

                                          b)

                                          fuldførelse af genopfriskningskurser, hvori der fokuseres på de emner inden for teoretisk viden, jf. punkt 2, og som stilles til rådighed af den kompetente myndighed eller af en enhed, der er udpeget af en medlemsstats kompetente myndighed.

                              4)

                              Med henblik på at forlænge certifikatet efter at det er udløbet, skal fjernpiloten opfylde kravene i punkt 2.

                     UAS.STS-01.030 UAS-operatørens ansvarsområder

                  Ud over de ansvarsområder, der er fastsat i UAS.SPEC.050, skal UAS-operatøren:

                              1)

                              udarbejde en driftshåndbog, som omfatter de elementer, der er fastsat i tillæg 5

                              2)

                              fastlægge det operationelle udsnit og bufferzonen for risici på jorden for de påtænkte operationer, herunder det kontrollerede område på land, der omfatter projektionerne på jordoverfladen inden for såvel udsnittet som bufferzonen

                              3)

                              ved hjælp af et eller flere af følgende sikre, at beredskabsprocedurer og nødprocedurer er tilstrækkelige:

                                          a)

                                          særlige prøveflyvninger

                                          b)

                                          simuleringer, forudsat at simuleringsmidlernes repræsentativitet er hensigtsmæssig i forhold til det påtænkte formål

                              4)

                              udvikle en effektiv beredskabsindsatsplan (ERP), som er egnet til operationen, og som mindst omfatter:

                                          a)

                                          en plan med henblik på at begrænse eventuelle eskalerende virkninger af nødsituationen

                                          b)

                                          betingelserne for at alarmere de relevante myndigheder og organisationer

                                          c)

                                          kriterierne for at påvise, at der foreligger en nødsituation

                                          d)

                                          en klar afgrænsning af de opgaver, der påhviler fjernpilote(r)n(e) og andet personale med ansvar for opgaver af afgørende betydning for UAS-operationen

                              5)

                              sørge for, at præstationsniveauet for så vidt angår eksternt leverede serviceydelser, der er nødvendige for flyvningens sikkerhed, er tilstrækkeligt i forhold til den påtænkte operation

                              6)

                              fastlægge fordelingen af roller og ansvarsområder mellem operatøren og den eller de eksterne tjenesteydere, hvis det er relevant

                              7)

                              indlæse opdaterede oplysninger i geo-awareness-systemet, hvis funktionen er installeret i UAS'et, og når dette er påkrævet i den geografiske UAS-zone, hvori operationen påtænkes at skulle finde sted

                              8)

                              sikre, inden operationen påbegyndes, at det kontrollerede område på land er etableret, formålstjenligt og opfylder de krav til minimumsafstand, der er fastsat i punkt 1), litra c), nr. i), C), i UAS.STS-01.020, og at der om nødvendigt er koordineret med de relevante myndigheder

                              9)

                              sikre, inden operationen påbegyndes, at alle tilstedeværende personer i det kontrollerede område på land:

                                          a)

                                          er blevet underrettet om risiciene ved operationen

                                          b)

                                          er blevet gjort bekendt med eller oplært i, alt efter hvad der er relevant, de sikkerhedsforholdsregler og -foranstaltninger, den pågældende UAS-operatør har truffet for at beskytte dem, og

                                          c)

                                          udtrykkeligt har indvilliget i at deltage i operationen

                              10)

                              sørge for, at:

                                          a)

                                          UAS'et ledsages af den eller de tilhørende EU-overensstemmelseserklæringer, herunder henvisning til klasse C5 eller henvisning til klasse C3 og tilbehøret, og

                                          b)

                                          identifikationsmærket for klasse C5 er anbragt på det ubemandede luftfartøj eller på tilbehøret.

                     UAS.STS-01.040 Fjernpilotens ansvarsområder

                  Ud over de ansvarsområder, der er fastsat i UAS.SPEC.060, skal fjernpiloten:

                              1)

                              verificere, inden operationen påbegyndes, at de midler, der skal til for at bringe flyvningen af det ubemandede luftfartøj til ophør, er operationelle, og kontrollere, om den direkte fjernidentifikation er aktiv og opdateret

                              2)

                              under flyvningen:

                                          a)

                                          holde det ubemandede luftfartøj inden for VLOS og opretholde en grundig afsøgning af luftrummet med det blotte øje omkring det ubemandede luftfartøj for at undgå enhver risiko for kollision med bemandede luftfartøjer. Fjernpiloten skal afbryde flyvningen, hvis operationen udgør en risiko for andre luftfartøjer eller for mennesker, dyr, miljøet eller ejendom

                                          b)

                                          med henblik på litra a) kan vedkommende bistås af en observatør af det ubemandede luftfartøj. Der skal i dette tilfælde etableres en klar og effektiv kommunikation mellem fjernpiloten og observatøren af det ubemandede luftfartøj

                                          c)

                                          være i stand til at opretholde kontrollen over det ubemandede luftfartøj undtagen i tilfælde af tab af kommando- og kontrolforbindelse (C2 link)

                                          d)

                                          kun operere ét ubemandet luftfartøj ad gangen

                                          e)

                                          undlade at operere det ubemandede luftfartøj fra et køretøj i bevægelse

                                          f)

                                          undlade at overdrage kontrollen med det ubemandede luftfartøj til en anden kommandoenhed

                                          g)

                                          udføre de beredskabsprocedurer, UAS-operatøren har fastlagt, i unormale situationer, blandt andet når fjernpiloten ser tegn på, at det ubemandede luftfartøj kan overskride det flyvegeografiske områdes grænser, og

                                          h)

                                          udføre de nødprocedurer, UAS-operatøren har fastlagt, i nødsituationer og herunder tage midler i anvendelse med henblik på at bringe flyvningen til ophør, hvis fjernpiloten ser tegn på, at det ubemandede luftfartøj kan overskride det operationelle udsnits grænser.

                     TILLÆG A: TEORIPRØVE OG PRAKTISK PRØVE FOR FJERNPILOTER MED HENBLIK PÅ STS-01

                  1)   Teoriprøve

                              a)

                              Prøven, der er nævnt i punkt 2, litra b), i UAS.STS-01.020, skal omfatte mindst 40 multiple choice-spørgsmål, som har til formål at vurdere fjernpilotens kendskab til de tekniske og operationelle foranstaltninger til afbødning af risici, behørigt fordelt på følgende emner:

                                          i)

                                          luftfartsregler

                                          ii)

                                          menneskelig ydeevne og menneskelige begrænsninger

                                          iii)

                                          operationelle procedurer

                                          iv)

                                          tekniske og operationelle foranstaltninger til afbødning af risici på jorden

                                          v)

                                          generel viden om UAS'er

                                          vi)

                                          meteorologi

                                          vii)

                                          UAS'ets flyvepræstation og

                                          viii)

                                          tekniske og operationelle foranstaltninger til afbødning af risici i luften.

                              b)

                              Har fjernpiloten allerede et fjernpilotcertifikat som omhandlet i punkt 2 i UAS.OPEN.030, skal prøven bestå af mindst 30 multiple choice-spørgsmål fordelt hensigtsmæssigt på de emner, der er angivet i punkt 1), litra a), nr. i)-v).

                              c)

                              For at bestå teoriprøven skal fjernpiloten opnå mindst 75 % af den højst opnåelige pointsum.

                        2)   Uddannelse i og bedømmelse af praktiske færdigheder

                  Uddannelse i og bedømmelse af praktiske færdigheder i forbindelse med operationer inden for rammerne af standardscenarier skal som minimum omfatte de emner og områder, der er angivet i tabel 1:

                     Tabel 1:

                     Emner og områder, der skal indgå i uddannelse i og bedømmelse af praktiske færdigheder

                              Emne

                              Områder, der skal indgå

                                          a)

                                          Forberedelse til flyvning

                                          i)

                                          Planlægning af operationer, luftrumshensyn og vurdering af risici på stedet. Følgende punkter skal indgå:

                                                      A)

                                                      målene for den påtænkte operation fastlægges

                                                      B)

                                                      det kontrolleres, at det fastlagte operationelle udsnit og relevante bufferzoner (f.eks. bufferzonen for risici på jorden) er egnede til den påtænkte operation

                                                      C)

                                                      der lokaliseres hindringer i det operationelle udsnit, som kan være til hinder for den påtænkte operation

                                                      D)

                                                      det fastslås, om vindhastigheden og/eller -retningen kan påvirkes af topografien eller af hindringer i det operationelle udsnit

                                                      E)

                                                      der udvælges relevante data om luftrumsoplysninger (herunder om geografiske UAS-zoner), der kan påvirke den påtænkte operation

                                                      F)

                                                      det kontrolleres, at UAS'et er egnet til den påtænkte operation

                                                      G)

                                                      det kontrolleres, at den valgte nyttelast er kompatibel med det UAS, der anvendes til operationen

                                                      H)

                                                      der gennemføres foranstaltninger, som er nødvendige for at overholde de begrænsninger og betingelser, der gælder for det operationelle udsnit og bufferzonen for risici på jorden for den påtænkte operation i overensstemmelse med procedurerne i driftshåndbogen for det relevante scenario

                                                      I)

                                                      der gennemføres procedurer, der er nødvendige for at operere i kontrolleret luftrum, herunder en protokol for kommunikation med ATC samt for at opnå klarering og instrukser, hvis det er nødvendigt

                                                      J)

                                                      det bekræftes, at alle dokumenter, som er nødvendige for den påtænkte operation, er tilgængelige på lokaliteten, og

                                                      K)

                                                      alle deltagere briefes om den planlagte operation.

                                          ii)

                                          Inspektion og opsætning før flyvning med UAS (herunder flyveposition og farer i forbindelse med strømkilden). Følgende punkter skal indgå:

                                                      A)

                                                      UAS'ets generelle tilstand vurderes

                                                      B)

                                                      det sikres, at alle demonterbare dele af UAS'et er forsvarligt fastgjort

                                                      C)

                                                      det kontrolleres, at UAS'ets softwarekonfigurationer er kompatible

                                                      D)

                                                      UAS'ets instrumenter kalibreres

                                                      E)

                                                      enhver fejl, der kan bringe den påtænkte operation i fare, afdækkes

                                                      F)

                                                      det kontrolleres, at batteriets energiniveau er tilstrækkeligt for den påtænkte operation

                                                      G)

                                                      det kontrolleres, at UAS'ets system til at bringe flyvningen til ophør og dettes udløsningssystem er operationelle

                                                      H)

                                                      det kontrolleres, at kommando- og kontrolforbindelsen (C2 link) fungerer korrekt

                                                      I)

                                                      geo-awareness-funktionen aktiveres, og oplysninger indlæses heri (hvis en geo-awareness-funktion forefindes), og

                                                      J)

                                                      højde- og hastighedsbegrænsningssystemerne (hvis sådanne findes) indstilles.

                                          iii)

                                          Kendskab til de grundlæggende foranstaltninger, der skal træffes, hvis en nødsituation opstår, herunder problemer med UAS'et, eller hvis der opstår en fare for kollision i luften under flyvningen.

                                          b)

                                          Procedurer under flyvning

                                          i)

                                          Et effektivt udkig opretholdes, og det ubemandede luftfartøj holdes inden for synsvidde (VLOS) til enhver tid for at sikre: kontinuerlig situationsbevidsthed for så vidt angår lokaliteten i forhold til det operationelle udsnit og andre luftrumsbrugere, hindringer, terræn og uvedkommende personer.

                                          ii)

                                          Nøjagtige og kontrollerede flyvemanøvrer udføres i forskellige højder og afstande, der er repræsentative for den tilsvarende STS (herunder flyvning i manuel/ikke-GNSS-støttet tilstand eller tilsvarende, hvis en sådan forefindes). Som minimum udføres følgende manøvrer:

                                                      A)

                                                      svævning i samme position (kun for rotorluftfartøjer)

                                                      B)

                                                      overgang fra svævning til fremadgående flyvning (kun for rotorluftfartøjer)

                                                      C)

                                                      stigning og nedstigning fra horisontal flyvning

                                                      D)

                                                      drej under horisontal flyvning

                                                      E)

                                                      hastighedsregulering under horisontal flyvning

                                                      F)

                                                      foranstaltninger efter svigt i motor- eller fremdriftssystemet og

                                                      G)

                                                      undvigemanøvrer for at undgå kollisioner

                                          iii)

                                          Realtidsovervågning af UAS-status og udmattelsesstyrke.
                                          Flyvning under unormale forhold:

                                                      A)

                                                      håndtere et delvist eller fuldstændigt udfald af strømforsyning til det ubemandede luftfartøjs fremdriftssystem, samtidig med at tredjemands sikkerhed på jorden opretholdes

                                                      B)

                                                      styre det ubemandede luftfartøjs flyvevej i unormale situationer

                                                      C)

                                                      håndtere en situation, hvor der optræder en funktionsforstyrrelse i det ubemandede luftfartøjs positioneringsudstyr

                                                      D)

                                                      håndtere en situation, hvor en uvedkommende person trænger ind i det operationelle udsnit eller det kontrollerede område på land, og træffe egnede forholdsregler for at opretholde sikkerheden

                                                      E)

                                                      reagere på og træffe passende afhjælpende foranstaltninger i en situation, hvor det ubemandede luftfartøj forventes at overskride grænserne for det flyvegeografiske område (beredskabsprocedurer) og det operationelle udsnit (nødprocedurer), der er fastlagt i forbindelse med forberedelsen af flyvningen

                                                      F)

                                                      håndtere situationen, når et luftfartøj nærmer sig det operationelle udsnit og

                                                      G)

                                                      demonstrere hjemhentningsmetoden efter et tilsigtet (simuleret) tab af kommando- og kontrolforbindelse (C2 link).

                                          c)

                                          Handlinger efter flyvning

                                          i)

                                          Nedlukning og sikring af UAS'et.

                                          ii)

                                          Inspektion efter flyvning og registrering af eventuelle relevante data vedrørende UAS'ets generelle tilstand (dets systemer, komponenter og strømkilder) og træthed hos besætningen.

                                          iii)

                                          Afholdelse af en debriefing om operationen.

                                          iv)

                                          Påvisning af situationer, hvor det var nødvendigt at indberette en hændelse, og udfyldelse af den krævede rapport i tilknytning til hændelsen.

                     KAPITEL II

                     STS-02 – BVLOS med luftrumsobservatører over et kontrolleret område på land i et tyndt befolket miljø

                     UAS.STS-02.010 Almindelige bestemmelser

                              1)

                              Under flyvning skal det ubemandede luftfartøj holdes inden for en afstand af 120 m fra det nærmeste punkt på jordens overflade. Målingen af afstande tilpasses terrænets geografiske forhold såsom flade områder, bakkeområder og bjerge.

                              2)

                              Ved flyvning med et ubemandet luftfartøj inden for en horisontal afstand på 50 m fra en kunstig hindring på over 105 m må UAS-operationens maksimale højde forøges op til 15 m over hindringens højde efter anmodning fra den enhed, der er ansvarlig for hindringen.

                              3)

                              Den maksimale højde af det operationelle udsnit må ikke overstige 30 m over den maksimale højde, der er tilladt ifølge punkt 1 og 2.

                              4)

                              Under flyvning må det ubemandede luftfartøj ikke transportere farligt gods.

                     UAS.STS-02.020 UAS-operationer i STS-02

                  UAS-operationer i STS-02 udføres:

                              1)

                              i henhold til driftshåndbogen som omhandlet i punkt 1 i UAS.STS-02.030

                              2)

                              over et kontrolleret område på land, som helt og holdent befinder sig i et tyndt befolket miljø, herunder:

                                          a)

                                          det flyvegeografiske område

                                          b)

                                          beredskabsområdet med dets ydre grænse(r) skal være på mindst 10 m ud over grænse(r)n(e) for det flyvegeografiske område

                                          c)

                                          en bufferzone for risici på jorden i en afstand, som mindst er lig med den afstand, som UA'et må forventes at tilbagelægge efter aktivering af de midler til at bringe flyvningen til ophør, som UAS-fabrikanten har angivet i sine anvisninger, under hensyntagen til de operationelle betingelser inden for de begrænsninger, UAS-fabrikanten har specificeret.

                              3)

                              i et område, hvor minimumsflyvesigtbarheden er over 5 km

                              4)

                              med det ubemandede luftfartøj inden for fjernpilotens synsvidde under start og hjemhentning af fartøjet, medmindre hjemhentningen følger af, at en flyvning bringes til ophør i en nødsituation

                              5)

                              hvis ingen luftrumsobservatør deltager i operationen, må det ubemandede luftfartøj højst flyve 1 km fra fjernpiloten, og det skal følge en forprogrammeret bane, hvis det ikke befinder sig i fjernpilotens VLOS

                              6)

                              hvis en eller flere af luftrumsobservatører deltager i operationen, skal alle følgende betingelser opfyldes:

                                          a)

                                          luftrumsobservatøre(r)n(e) er placeret på en sådan måde, at der kan sikres en tilstrækkelig dækning af det operationelle udsnit og det omgivende luftrum ved den minimumsflyvesigtbarhed, der er angivet i punkt 3

                                          b)

                                          det ubemandede luftfartøj opereres højst 2 km fra fjernpiloten

                                          c)

                                          det ubemandede luftfartøj opereres højst 1 km fra den flyveobservatør, der befinder sig nærmest det ubemandede luftfartøj

                                          d)

                                          afstanden mellem alle luftrumsobservatører og fjernpiloten er højst 1 km

                                          e)

                                          robuste og effektive kommunikationsmidler står til rådighed med henblik på kommunikation mellem fjernpiloten og luftrumsobservatøre(r)n(e)

                              7)

                              af en fjernpilot, som er indehaver af:

                                          a)

                                          et certifikat, der er udstedt af den kompetente myndighed eller en enhed udpeget af en medlemsstats kompetente myndighed, for bestået teoriprøve for fjernpiloter for operationer i standardscenarierne

                                          b)

                                          en akkreditering mht. fuldførelsen af den praktiske STS-02-uddannelse i overensstemmelse med tillæg A i dette kapitel udstedt af:

                                                      A)

                                                      en enhed, som har erklæret, at den opfylder kravene i tillæg 3, og som er anerkendt af en medlemsstats kompetente myndighed, eller

                                                      B)

                                                      af en UAS-operatør, der over for den kompetente myndighed i registreringsmedlemsstaten har erklæret overensstemmelse med STS-02 og erklæret overensstemmelse med kravene i tillæg 3

                              8)

                              med et ubemandet luftfartøj, som opfylder alle følgende betingelser:

                                          a)

                                          er mærket som klasse C6 og opfylder kravene til denne klasse som defineret i del 17 i bilaget til delegeret forordning (EU) 2019/945,

                                          b)

                                          opereres med et aktivt system til forebyggelse af, at det ubemandede luftfartøj bevæger sig uden for det flyvegeografiske område

                                          c)

                                          opereres med et aktivt og opdateret direkte fjernidentifikationssystem.

                              9)

                              Fjernpiloten skal indhente et certifikat for teoretisk viden med henblik på operationer i standardscenarierne efter:

                                          a)

                                          at have fuldført et onlinekursus og bestået onlineteoriprøven, jf. punkt 4, litra b), i UAS.OPEN.020, og

                                          b)

                                          have bestået en supplerende teoriprøve, som stilles til rådighed af den kompetente myndighed eller en enhed, som en medlemsstats kompetente myndighed har udpeget i overensstemmelse med tillæg A i dette kapitel.

                              10)

                              Et sådant certifikat er gyldigt i fem år. Forlængelse inden for gyldighedsperioden er betinget af:

                                          a)

                                          påvisning af kompetencer i henhold til punkt 9

                                          b)

                                          fuldførelse af genopfriskningskurser, hvori der fokuseres på de emner inden for teoretisk viden, jf. punkt 9, og som stilles til rådighed af den kompetente myndighed eller af en enhed, der er udpeget af en medlemsstats kompetente myndighed.

                              11)

                              Med henblik på at forlænge certifikatet efter at det er udløbet, skal fjernpiloten opfylde kravene i punkt 9.

                     UAS.STS-02.030 UAS-operatørens ansvarsområder

                  Ud over de ansvarsområder, der er fastsat i UAS.SPEC.050, skal UAS-operatøren:

                              1)

                              udarbejde en driftshåndbog, som omfatter de elementer, der er fastsat i tillæg 5

                              2)

                              fastlægge det operationelle udsnit og bufferzonen for risici på jorden for de påtænkte operationer, herunder det kontrollerede område på land, der omfatter projektionerne på jordoverfladen for såvel udsnittet som bufferzonen

                              3)

                              ved hjælp af et eller flere af følgende sikre, at beredskabsprocedurer og nødprocedurer er tilstrækkelige:

                                          a)

                                          særlige prøveflyvninger

                                          b)

                                          simuleringer, forudsat at simuleringsmidlernes repræsentativitet er hensigtsmæssig i forhold til det påtænkte formål

                              4)

                              udvikle en effektiv beredskabsindsatsplan (ERP), som er egnet til operationen, og som mindst omfatter:

                                          a)

                                          planen med henblik på at begrænse de eskalerende virkninger af nødsituationen

                                          b)

                                          betingelserne for at alarmere de relevante myndigheder og organisationer

                                          c)

                                          kriterierne for at påvise, at der foreligger en nødsituation

                                          d)

                                          en klar afgrænsning af de opgaver, der påhviler fjernpilote(r)n(e) og andet personale med ansvar for opgaver af afgørende betydning for UAS-operationen

                              5)

                              sørge for, at præstationsniveauet for så vidt angår eksternt leverede serviceydelser, der er nødvendige for flyvningens sikkerhed, er tilstrækkeligt i forhold til den påtænkte operation

                              6)

                              fastlægge fordelingen af roller og ansvarsområder mellem operatøren og den eller de eksterne tjenesteydere, hvis det er relevant

                              7)

                              indlæse opdaterede oplysninger i geo-awareness-systemet, hvis funktionen er installeret i UAS'et, og når dette er påkrævet i den geografiske UAS-zone, hvori operationen påtænkes at skulle finde sted

                              8)

                              sikre, inden operationen påbegyndes, at alle egnede foranstaltninger med henblik på at mindske risikoen for uvedkommende personers indtrængen i det kontrollerede område på land i overensstemmelse med de krav til minimumsafstand, der er fastsat i punkt 2 i UAS.STS-02.020, er truffet, og at der om nødvendigt er koordineret med de relevante myndigheder

                              9)

                              sikre, inden operationen påbegyndes, at alle tilstedeværende personer i det kontrollerede område på land:

                                          a)

                                          er blevet underrettet om risiciene ved operationen

                                          b)

                                          er blevet gjort bekendt med — eller oplært i, hvis det er relevant — de sikkerhedsforholdsregler og -foranstaltninger, den pågældende UAS-operatør har truffet for at beskytte dem, og

                                          c)

                                          udtrykkeligt har indvilliget i at deltage i operationen

                              10)

                              før operationen påbegyndes, hvis der anvendes luftrumsobservatører:

                                          a)

                                          sikre korrekt placering og antal af luftrumsobservatører langs den påtænkte flyvevej

                                          b)

                                          verificere:

                                                      i)

                                                      at sigtbarheden og den planlagte afstand til luftrumsobservatøren ligger inden for de acceptable grænser, der er fastsat i driftshåndbogen

                                                      ii)

                                                      at terrænet ikke skaber potentielle hindringer for nogen luftrumsobservatør

                                                      iii)

                                                      at der ikke er huller mellem de zoner, som hver af luftrumsobservatørerne dækker

                                                      iv)

                                                      at kommunikationen med hver luftrumsobservatør er etableret og fungerer effektivt

                                                      v)

                                                      at eventuelle midler, som luftrumsobservatørerne anvender til at bestemme det ubemandede luftfartøjs position, fungerer og er effektive

                                          c)

                                          sikre, at luftrumsobservatørerne er blevet briefet om det ubemandede luftfartøjs påtænkte flyvevej og om den tilhørende tidsplan

                              11)

                              sørge for, at:

                                          a)

                                          UAS'et ledsages af den tilknyttede EU-overensstemmelseserklæring, herunder en henvisning til klasse C6,

                                          b)

                                          at identifikationsmærket for klasse C6 er anbragt på det ubemandede luftfartøj.

                     UAS.STS-02.040 Fjernpilotens ansvarsområder

                  Ud over de ansvarsområder, der er fastsat i UAS.SPEC.060, skal fjernpiloten:

                              1)

                              før en UAS-operation påbegyndes:

                                          a)

                                          fastsætte det ubemandede luftfartøjs programmerbare flyveudsnit, således at det holdes inden for det flyvegeografiske område

                                          b)

                                          verificere, at de midler, der anvendes til at bringe flyvningen til ophør, og det ubemandede luftfartøjs funktion til programmering af det operationelle udsnit er operationelle og kontrollere, om den direkte fjernidentifikation er aktiv og opdateret

                              2)

                              under flyvningen:

                                          a)

                                          medmindre luftrumsobservatører deltager, opretholde en grundig afsøgning af luftrummet med det blotte øje omkring det ubemandede luftfartøj for at undgå enhver risiko for kollision med bemandede luftfartøjer. Fjernpiloten skal afbryde flyvningen, hvis operationen udgør en risiko for andre luftfartøjer eller for mennesker, dyr, miljøet eller ejendom

                                          b)

                                          være i stand til at opretholde kontrollen over det ubemandede luftfartøj undtagen i tilfælde af tab af kommando- og kontrolforbindelsen (C2 link)

                                          c)

                                          kun operere ét ubemandet luftfartøj ad gangen

                                          d)

                                          undlade at operere det ubemandede luftfartøj fra et køretøj i bevægelse

                                          e)

                                          undlade at overdrage kontrollen med det ubemandede luftfartøj til en anden kommandoenhed

                                          f)

                                          underrette luftrumsobservatørerne, når sådanne medvirker, rettidigt om det ubemandede luftfartøjs eventuelle afvigelser fra den påtænkte flyvevej, og om den tilhørende tidsplan

                                          g)

                                          udføre de beredskabsprocedurer, UAS-operatøren har fastlagt, i unormale situationer, blandt andet når fjernpiloten ser tegn på, at det ubemandede luftfartøj kan overskride det flyvegeografiske områdes grænser

                                          h)

                                          udføre de nødprocedurer, UAS-operatøren har fastlagt, i nødsituationer og herunder tage midler i anvendelse med henblik på at bringe flyvningen til ophør, hvis fjernpiloten ser tegn på, at det ubemandede luftfartøj kan overskride det operationelle udsnits grænser.

                     UAS.STS-02.050 Luftrumsobservatørens ansvarsområder

                  En luftrumsobservatør skal:

                              1)

                              opretholde en grundig afsøgning af luftrummet med det blotte øje omkring det ubemandede luftfartøj for at udpege enhver risiko for kollision med bemandede luftfartøjer

                              2)

                              holde sig orienteret om det ubemandede luftfartøjs position ved direkte observation af luftrummet eller ved hjælp af elektroniske midler

                              3)

                              advare fjernpiloten, når en fare opdages, og hjælpe med at undgå eller minimere de potentielle negative virkninger.

                     TILLÆG A: TEORETISK VIDEN OG PRAKTISKE FÆRDIGHEDER FOR FJERNPILOTER MED HENBLIK PÅ STS-02

                  1.   Teoriprøve

                  Prøven skal fastlægges i overensstemmelse med punkt 1 i tillæg A i kapitel I.
                  2.   Uddannelse i og bedømmelse af praktiske færdigheder

                  Foruden de områder, der er fastlagt i punkt A.2, i tillæg A i kapitel I, skal følgende områder være omfattet:

                     Tabel 1:

                     Yderligere emner og områder, der skal indgå i uddannelse i og bedømmelse af praktiske færdigheder med henblik på STS-02

                              Emne

                              Områder, der skal indgå

                                          a)

                                          BVLOS-operationer, der udføres i henhold til STS-02

                                          i)

                                          Forberedelse til flyvning — planlægning af operationer, luftrumshensyn og vurdering af risici på stedet. Følgende punkter skal indgå:

                                                      A)

                                                      afsøgning af luftrummet

                                                      B)

                                                      operationer med luftrumsobservatører: passende placering af luftrumsoperatører og en konfliktelimineringsordning, der omfatter en passende fraseologi, koordinering og kommunikation

                                          ii)

                                          De procedurer under flyvning, der er fastsat i punkt 2, litra b), nr. ii), i tillæg A i kapitel I, udføres i både VLOS og BVLOS.

                  Tillæg 2:

                     Operationel erklæring

                                 Operationel erklæring

                                 Databeskyttelse: Personoplysninger, der indgår i denne erklæring, behandles af den kompetente myndighed i medfør af Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). Oplysningerne vil blive behandlet med henblik på udførelse, forvaltning og opfølgning af tilsynsaktiviteterne i henhold til Kommissionens gennemførelsesforordning (EU) 2019/947.
                              Hvis De ønsker yderligere oplysninger om behandlingen af Deres personoplysninger eller ønsker at gøre brug af Deres rettigheder (f.eks. til at få indsigt i oplysningerne eller berigtige eventuelle urigtige eller ufuldstændige oplysninger), bedes De henvende Dem til den kompetente myndigheds kontaktpunkt.
                              Ansøgeren kan til enhver tid klage over behandlingen af personoplysningerne til den nationale tilsynsmyndighed for databeskyttelse.

                              UAS-operatørens registreringsnummer

                              UAS-operatørens navn

                              UAS-fabrikant

                              UAS-model

                              UAS-serienummer

                                 Jeg erklærer herved, at:

                                          —

                                             jeg opfylder alle de gældende bestemmelser i gennemførelsesforordning (EU) 2019/947 og STS.x, og

                                          —

                                             at der for hver flyvning, der foretages i henhold til erklæringen, vil være en passende forsikringsdækning, hvis dette kræves i henhold til EU-retten eller national ret.

                                 Dato

                                 Underskrift eller anden verifikation

                  Tillæg 3:

                     Yderligere krav til enheder, der er anerkendt af den kompetente myndighed, og UAS-operatører, som varetager uddannelse i og bedømmelse af fjernpiloters praktiske færdigheder med henblik på operationer omfattet af STS

                  En enhed, der har til hensigt at opnå anerkendelse af den kompetente myndighed med henblik på at varetage uddannelse i og bedømmelse af fjernpiloters praktiske færdigheder med henblik på et STS, skal ved brug af erklæringsformularen i tillæg 6 over for den kompetente myndighed erklære, at den opfylder følgende krav.
                  En UAS-operatør, der har til hensigt at varetage uddannelse i og bedømmelse af fjernpiloters praktiske færdigheder med henblik på et STS, skal foruden at indsende den operationelle erklæring for det pågældende STS over for den kompetente myndighed erklære, at vedkommende opfylder nedenstående krav, ved brug af erklæringsformularen i tillæg 4.
                  Hvis den kompetente myndighed eller UAS-operatøren har til hensigt at varetage uddannelse i og bedømmelse af fjernpiloters praktiske færdigheder med henblik på et STS i en anden medlemsstat end registreringsmedlemsstaten, skal en kopi af erklæringen i tillæg 4 forelægges for den kompetente myndighed i den medlemsstat, hvori uddannelsen varetages.
                  Hvis en enhed, der er anerkendt af den kompetente myndighed, har til hensigt at varetage uddannelse i og bedømmelse af fjernpiloters praktiske færdigheder med henblik på et STS i en anden medlemsstat end den, som udstedte anerkendelsen, skal et bevis for anerkendelsen forelægges for den kompetente myndighed i den medlemsstat, hvori uddannelsen varetages.

                     1)

                        Den enhed, der er anerkendt af den kompetente myndighed, eller UAS-operatøren skal sikre en klar adskillelse af uddannelsesaktiviteterne og enhver anden operationel aktivitet for at garantere en uafhængig evaluering.

                     2)

                        Den enhed, der er anerkendt af den kompetente myndighed, eller UAS-operatøren skal på passende vis kunne udføre de tekniske og administrative aktiviteter, der er forbundet med hele opgavens forløb, herunder personalets duelighed og brugen af faciliteter og udstyr, der egner sig til opgaven.

                     3)

                        Den enhed, der er anerkendt af den kompetente myndighed, eller UAS-operatøren skal have en ansvarlig leder med ansvar for at sikre, at alle opgaver udføres i overensstemmelse med de i punkt 8 nævnte oplysninger og procedurer.

                     4)
                     De medarbejdere, der er ansvarlige for uddannelse i og bedømmelse af praktiske færdigheder, skal:

                                 a)

                                 have kompetence til at udføre disse opgaver

                                 b)

                                 være upartiske og må ikke deltage i bedømmelserne, hvis de føler, at deres objektivitet kan være påvirket

                                 c)

                                 have en solid teoretisk viden og erfaring med uddannelse i praktiske færdigheder og desuden have et tilfredsstillende kendskab til kravene vedrørende de opgaver, der skal indgå i deres bedømmelse af de praktiske færdigheder, samt en tilstrækkelig erfaring med sådanne forløb

                                 d)

                                 være i stand til at administrere erklæringer, fortegnelser og rapporter, der godtgør, at de relevante bedømmelser af praktiske færdigheder er blevet foretaget, og drage konklusionerne af disse bedømmelser af praktiske færdigheder, og

                                 e)

                                 undlade at videregive oplysninger leveret af operatøren eller fjernpiloten til andre end den kompetente myndighed på dennes anmodning.

                     5)

                        Uddannelsen og bedømmelsen skal omfatte de praktiske færdigheder, der svarer til det STS, som der afgives erklæring om, og som findes i tillæg A i det relevante kapitel.

                     6)

                        Den praktiske uddannelse og bedømmelse skal foregå på et eller flere steder i et miljø, der er repræsentativt for STS-betingelserne.

                     7)

                        Bedømmelsen af praktiske færdigheder skal bestå af en løbende evaluering af fjernpiloteleven.

                     8)
                     Den enhed, der er anerkendt af den kompetente myndighed, eller UAS-operatøren skal udarbejde en bedømmelsesrapport, når bedømmelsen af de praktiske færdigheder afsluttet, og rapporten skal:

                                 a)

                                 som minimum indeholde:

                                             i)

                                             oplysninger om fjernpilotelevens identitet

                                             ii)

                                             identiteten på den person, der er ansvarlig for bedømmelsen af de praktiske færdigheder

                                             iii)

                                             angivelse af det STS, for hvilket den praktiske bedømmelse er udført

                                             iv)

                                             point for hver enkelt aktivitet, der udføres af fjernpiloteleven

                                             v)

                                             en samlet kompetencebedømmelse for så vidt angår fjernpilotelevens praktiske færdigheder og

                                             vi)

                                             feedback mht. praktiske færdigheder med vejledning om områder, hvor færdighederne kan styrkes, hvis det er relevant

                                 b)

                                 underskrives og dateres på passende vis af den person, der er ansvarlig for bedømmelsen af de praktiske færdigheder, når den er afsluttet, og

                                 c)

                                 registreres og stilles til rådighed for den kompetente myndighed med henblik på inspektion efter anmodning.

                     9)

                        En akkreditering af fuldførelsen af uddannelsen i praktiske færdigheder med henblik på STS skal udstedes til fjernpiloteleven af en enhed, der er anerkendt af den kompetente myndighed, eller af UAS-operatøren, hvis det i bedømmelsesrapporten konkluderes, at fjernpiloteleven har tilegnet sig praktiske færdigheder på et tilfredsstillende niveau.

                     10)

                        Udstedelsen af akkreditering efter fuldførelsen af punkt 9 meddeles den kompetente myndighed i den medlemsstat, hvor uddannelsen i og bedømmelsen af de praktiske færdigheder er foretaget, herunder oplysninger om fjernpilotelevens identitet, det pågældende STS, udstedelsesdatoen og oplysninger til identifikation af den enhed, der er anerkendt af den kompetente myndighed i en medlemsstat, eller den UAS-operatør, som har udstedt akkrediteringen.

                     11)
                     Den enhed, der er anerkendt af den kompetente myndighed, eller UAS-operatøren skal i driftshåndbogen, som udarbejdes i overensstemmelse med tillæg 5, indføje et særskilt afsnit med en redegørelse for uddannelseselementerne, herunder følgende:

                                 a)

                                 det udnævnte personale, der udfører uddannelse i og bedømmelse af praktiske færdigheder, herunder:

                                             i)

                                             beskrivelse af det respektive personales kompetence

                                             ii)

                                             personalets pligter og ansvar og

                                             iii)

                                             en organisationsplan med angivelse af ansvarskæder

                                 b)

                                 de procedurer og processer, der anvendes i forbindelse med uddannelse i og bedømmelse af praktiske færdigheder, herunder pensum for de praktiske færdigheder, der svarer til det STS, som der afgives erklæring om, og som er fastsat i tillæg A i det relevante kapitel

                                 c)

                                 en beskrivelse af UAS'et og alt andet udstyr, værktøjer og miljø, der er anvendt til uddannelse i og bedømmelse af de praktiske færdigheder, og

                                 d)

                                 en model for bedømmelsesrapporten.

                  TILLÆG 4:

                     Erklæring fra UAS-operatører, der har til hensigt at udbyde uddannelse i og bedømmelse af fjernpiloters praktiske færdigheder i STS-x

                                 STS-x

                                 Erklæring fra UAS-operatører, der har til hensigt at udbyde uddannelse i og bedømmelse af fjernpiloters praktiske færdigheder

                                 Databeskyttelse: Personoplysninger, der indgår i denne erklæring, behandles af den kompetente myndighed i medfør af Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). Oplysningerne vil blive behandlet med henblik på udførelse, forvaltning og opfølgning af tilsynsaktiviteterne i henhold til Kommissionens gennemførelsesforordning (EU) 2019/947.
                              Hvis De ønsker yderligere oplysninger om behandlingen af Deres personoplysninger eller ønsker at gøre brug af Deres rettigheder (f.eks. til at få indsigt i oplysningerne eller berigtige eventuelle urigtige eller ufuldstændige oplysninger), bedes De henvende Dem til den kompetente myndigheds kontaktpunkt.
                              Ansøgeren kan til enhver tid klage over behandlingen af personoplysningerne til den nationale tilsynsmyndighed for databeskyttelse.

                              UAS-operatørens registreringsnummer

                              UAS-operatørens navn

                                 Jeg erklærer herved, at:

                                          —

                                             jeg har indsendt den operationelle erklæring for STS-x

                                          —

                                             jeg opfylder kravene i tillæg 3 i bilaget til gennemførelsesforordning (EU) 2019/947, og

                                          —

                                             når jeg opererer et UAS i forbindelse med uddannelsesaktiviteter med henblik på STS.x, opfylder jeg alle de gældende bestemmelser i gennemførelsesforordning (EU) 2019/947, herunder kravene til operationer i henhold til STS.x

                                 Dato

                                 Underskrift eller anden verifikation

                  Tillæg 5:

                     Driftshåndbog for standardscenariet

                  Driftshåndbogen for de STS, der er fastsat i tillæg 1, skal mindst indeholde følgende:

                              1)

                              en erklæring om, at driftshåndbogen opfylder de relevante krav i denne forordning og erklæringen, og at den indeholder anvisninger, som skal opfyldes af det personale, der er involveret i flyveoperationer

                              2)

                              en underskrift til bekræftelse af den ansvarlige leders eller UAS-operatørens godkendelse, hvis der er tale om en fysisk person

                              3)

                              en overordnet beskrivelse af UAS-operatørens organisation

                              4)

                              en beskrivelse af konceptet for operationen, herunder som minimum:

                                          a)

                                          arten og beskrivelsen af de aktiviteter, der udføres i forbindelse med UAS-operationerne, og de påviste tilknyttede risici

                                          b)

                                          det operationelle miljø og det geografiske område for de påtænkte operationer, herunder:

                                                      i)

                                                      forholdene i det område, som skal overflyves, med hensyn til befolkningstæthed, topografi, hindringer osv.

                                                      ii)

                                                      forholdene i det luftrum, der skal benyttes

                                                      iii)

                                                      miljøforholdene, herunder som minimum vejret og de elektromagnetiske forhold

                                                      iv)

                                                      fastlæggelse af det operationelle udsnit og bufferzonerne for at håndtere risici på jorden og i luften

                                          c)

                                          de anvendte tekniske midler og deres vigtigste kendetegn, ydeevne og begrænsninger, herunder UAS'et, eksterne systemer til støtte for UAS-operation og faciliteter mv.

                                          d)

                                          det personale, der er nødvendigt til udførelsen af operationer, herunder holdets sammensætning og holdmedlemmernes roller og ansvar, udvælgelseskriterier, grunduddannelse og krav om nylig erfaring og/eller efteruddannelse

                              5)

                              de vedligeholdelsesanvisninger, der er påkrævet for at opretholde UAS'et i en sikker tilstand i overensstemmelse med den pågældende producents vedligeholdelsesanvisninger og -krav, hvis det er relevant

                              6)

                              operationelle procedurer, som skal være baseret på UAS-fabrikantens anvisninger, og som skal omfatte:

                                          a)

                                          iagttagelse af følgende for at minimere menneskelige fejl:

                                                      i)

                                                      en klar fordeling og tildeling af opgaver og

                                                      ii)

                                                      en intern tjekliste til kontrol af, at personalet udfører de opgaver, de har fået tildelt, på passende vis

                                          b)

                                          hensyntagen til, at de eksterne systemer til støtte for UAS-operationen kan have nedsat funktionsevne

                                          c)

                                          normale procedurer, herunder som minimum:

                                                      i)

                                                      forberedelser forud for flyvning og tjeklister, der omfatter:

                                                                  A)

                                                                  vurdering af det operationelle udsnit og de dertil knyttede buffere (bufferzonen for risici på jorden og i det relevante omfang bufferzonen for risici i luften), herunder terrænet og potentielle hindringer og blokeringer, der kan mindske evnen til at holde det ubemandede luftfartøj inden for synsvidde eller afsøge luftrummet, den potentielle overflyvning af uvedkommende personer og potentiel overflyvning af kritisk infrastruktur

                                                                  B)

                                                                  vurdering af det omgivende miljø og luftrum, herunder nærliggende geografiske UAS-zoner og andre luftrumsbrugeres potentielle aktiviteter

                                                                  C)

                                                                  de egnede miljøforhold, for at UAS-operationen kan udføres

                                                                  D)

                                                                  det mindste antal medarbejdere med ansvar for opgaver af afgørende betydning for UAS-operationen, der er påkrævet for at udføre operationen, og deres ansvar

                                                                  E)

                                                                  de påkrævede kommunikationsprocedurer mellem fjernpilote(r)n(e) og andet personale, der er ansvarligt for opgaver af afgørende betydning for UAS-operationen, og med eventuelle eksterne parter, hvis det er nødvendigt

                                                                  F)

                                                                  overholdelse af de relevante myndigheders eventuelle specifikke krav i det påtænkte operationsområde, herunder dem, der vedrører sikkerhed, privatlivets fred, data- og miljøbeskyttelse, og anvendelsen af radiofrekvenser

                                                                  G)

                                                                  de foranstaltninger til afbødning af risici, der er nødvendige for at sørge for, at operationen udføres på sikker vis, navnlig for det kontrollerede område på land:

                                                                              a)

                                                                              fastlæggelse af det kontrollerede område på land og

                                                                              b)

                                                                              sikring af det kontrollerede område på land for at forhindre, at tredjeparter trænger ind i området, mens operationen finder sted, og sikre koordinering med de lokale myndigheder, hvis det er nødvendigt

                                                                  H)

                                                                  procedurerne med henblik på at verificere, at UAS'et er i en stand, der er egnet til at udføre den påtænkte operation på sikker vis

                                                      ii)

                                                      procedurer for start og hjemhentning

                                                      iii)

                                                      procedurer under flyvning, herunder procedurer for at sikre, at det ubemandede luftfartøj forbliver inden for det flyvegeografiske område

                                                      iv)

                                                      procedurer efter flyvning, herunder inspektioner for at kontrollere UAS'ets tilstand

                                                      v)

                                                      procedurer med henblik på at fjernpiloten og — hvis dette kræves af den pågældende UAS-operatør — luftrumsobservatører eller UA-observatører, alt efter hvad der er relevant, opdager luftfartøjer i potentiel konflikt

                                          d)

                                          beredskabsprocedurer, herunder som minimum:

                                                      i)

                                                      procedurer med henblik på at håndtere ubemandede luftfartøjer, der forlader det udpegede flyvegeografiske område

                                                      ii)

                                                      procedurer med henblik på at håndtere uvedkommende personer, som trænger ind det kontrollerede område på land

                                                      iii)

                                                      procedurer med henblik på at håndtere ugunstige driftsbetingelser

                                                      iv)

                                                      procedurer med henblik på at håndtere nedsat funktionsevne i eksterne systemer til støtte for operationen

                                                      v)

                                                      fastlæggelse af den anvendte fraseologi, hvis der anvendes luftrumsobservatører

                                                      vi)

                                                      procedurer til forebyggelse af konflikter med andre luftrumsbrugere

                                          e)

                                          nødprocedurer med henblik på at håndtere nødsituationer, herunder som minimum:

                                                      i)

                                                      procedurer med henblik på at undgå, eller i det mindste minimere, skade på tredjemand i luften eller på jorden

                                                      ii)

                                                      procedurer med henblik på at håndtere ubemandede luftfartøjer, der forlader det operationelle udsnit

                                                      iii)

                                                      procedurer med henblik på hjemhentning af det ubemandede luftfartøj i nødstilfælde

                                          f)

                                          sikkerhedsprocedurer som omhandlet i punkt 1), litra a), nr. ii) og iii), i UAS.SPEC.050

                                          g)

                                          procedurer for beskyttelse af de personoplysninger, der er omhandlet i punkt 1), litra a), nr. iv), i UAS.SPEC.050

                                          h)

                                          vejledning med henblik på at minimere de støj- og miljøpåvirkninger, der er omhandlet i punkt 1), litra a), nr. v), i UAS.SPEC.050

                                          i)

                                          procedurer for indberetning af hændelser

                                          j)

                                          procedurer for at føre fortegnelser og

                                          k)

                                          politikken for, hvordan fjernpilote(r)n(e) og andet personale med ansvar for opgaver af afgørende betydning for UAS-operationen kan erklære sig egnede til at udføre enen operation, inden operationen indledes.

                  TILLÆG 6:

                     Erklæring fra en enhed, der har til hensigt at opnå den kompetente myndigheds anerkendelse med henblik på at udbyde uddannelse i og bedømmelse af fjernpiloters praktiske færdigheder i STS-x

                                 STS-x

                                 Erklæring fra en enhed, der har til hensigt at opnå den kompetente myndigheds anerkendelse med henblik på at udbyde uddannelse i og bedømmelse af fjernpiloters praktiske færdigheder

                                 Databeskyttelse: Personoplysninger, der indgår i denne erklæring, behandles af den kompetente myndighed i medfør af Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). Oplysningerne vil blive behandlet med henblik på udførelse, forvaltning og opfølgning af tilsynsaktiviteterne i henhold til gennemførelsesforordning (EU) 2019/947.
                              Hvis De ønsker yderligere oplysninger om behandlingen af Deres personoplysninger eller ønsker at gøre brug af Deres rettigheder (f.eks. til at få indsigt i oplysningerne eller berigtige eventuelle urigtige eller ufuldstændige oplysninger), bedes De henvende Dem til den kompetente myndigheds kontaktpunkt.
                              Ansøgeren kan til enhver tid klage over behandlingen af personoplysningerne til den nationale tilsynsmyndighed for databeskyttelse.

                              Identifikation af enheden

                              For- og efternavn, telefonnummer og e-mailadresse på den ansvarlige person

                                 Jeg erklærer herved, at:

                                          —

                                             jeg opfylder kravene i tillæg 3 i bilaget til gennemførelsesforordning (EU) 2019/947, og

                                          —

                                             når jeg opererer et UAS i forbindelse med uddannelsesaktiviteter med henblik på STS.x, opfylder jeg alle de gældende bestemmelser i gennemførelsesforordning (EU) 2019/947, herunder kravene til operationer i henhold til STS.x

                                 Dato

                                 Underskrift eller anden verifikation